qundao/data-zh-poetry huggingface dataset:
绝知
作者：罗与之
朝代：宋

羁旅日骚骚，人间事若毛。绝知操笔误，深羡把犁高。百岁才能几，终朝强作劳。虚名竟何益，肯把换蒲萄。
绝知
作者：罗与之
朝代：宋

羁旅日骚骚，人间事若毛。
绝知操笔误，深羡把犁高。
百岁纔能几，终朝强作劳。
虚名竟何益，肯把换蒲萄。
舟次赤壁
作者：罗与之
朝代：宋

吴王岘畔泛川流，赤壁矶头半日游。
胜地空余豪杰迹，扁舟不载古今愁。
极知风景终无异，莫念天时逝不留。
伤事伤怀长太息，静看江面没浮沤。
舟次赤壁
作者：罗与之
朝代：宋

吴王岘畔泛川流，赤壁矶头半日游。胜地空馀豪杰迹，扁舟不载古今愁。极知风景终无异，莫念天时逝不留。伤事伤怀长太息，静看江面没浮沤。
花下叹
作者：罗与之
朝代：宋
体裁：七言绝句

人生何处较穷通，天意元难测始终。花落花开翻覆手，君看同此一春风。
虎溪
作者：罗与之
朝代：宋

冲飙吹客襟，飘拂虎溪渡。远想三笑时，此意固有寓。孰知秘密藏，奚间笑默语。绳绳彻上下，绵绵贯今古。东林钟声幽，康庐山色嫭。是皆善知识，长时相警悟。世人自合尘，两耳聋莫觑。百千微妙义，堕在一毫许。我行发深省，如重睡忽寤。向人欲举似，有舌不能吐。
虎溪
作者：罗与之
朝代：宋

衝飙吹客襟，飘拂虎溪渡。
远想三笑时，此意固有寓。
孰知秘密藏，奚间笑默语。
绳绳彻上下，绵绵贯今古。
东林钟声幽，康庐山色嫮。
是皆善知识，长时相警悟。
世人自合尘，两耳聋莫觑。
百千微妙义，堕在一毫许。
我行发深省，如重睡忽寤。
向人欲举似，有舌不能吐。
蛾眉亭
作者：罗与之
朝代：宋
体裁：七言律诗

悠悠飞露满汀洲，绝目蛾眉最上头。对此江山还有月，知他世界尽无秋。情怀杜老鄜州夜，景物坡仙赤壁游。长啸划然空谷应，风生浪涌不容留。
被酒
作者：罗与之
朝代：宋

人间笑口信难开，十事常嗟九不谐。
忙裏始知闲气味，老来方见少情怀。
清商憭栗岁无几，玄髮萧疏生有涯。
谁谓伯伦闻见灭，却甘麯糵自沉埋。
被酒
作者：罗与之
朝代：宋

人间笑口信难开，十事常嗟九不谐。忙里始知闲气味，老来方见少情怀。清商憭慄岁无几，玄发萧疏生有涯。谁谓伯伦闻见灭，却甘曲糵自沉埋。
谈道
作者：罗与之
朝代：宋

休将视听探希微，众妙何尝间险夷。舍一而求非忽恍，自三以究岂支离。试看瓦砾道宁隐，若外筌蹄思益奇。热即取凉寒向火，是中消息几人知。
谈道
作者：罗与之
朝代：宋

休将视听探希微，众妙何尝间险夷。
舍一而求非忽恍，自三以究岂支离。
试看瓦砾道宁隠，若外筌蹄思益奇。
热即取凉寒向火，是中消息几人知。
送春
作者：罗与之
朝代：宋

政是风光欲别时，可堪烟外雨丝丝。
怕看太白余春赋，嫌诵渊明止酒诗。
昼短拟教持蜡炬，愁深悔不下书帷。
自知无计能遮道，任作园林隔岁期。
送春
作者：罗与之
朝代：宋

政是风光欲别时，可堪烟外雨丝丝。怕看太白馀春赋，嫌诵渊明止酒诗。昼短拟教持蜡炬，愁深悔不下书帷。自知无计能遮道，任作园林隔岁期。
长至书意
作者：罗与之
朝代：宋
体裁：七言绝句

万草千花若死灰，阳和一气已潜回。莫言举世无先觉，几处寒梢放野梅。
闲居遣怀
作者：罗与之
朝代：宋

日暮掩松关，悠然谢往还。
停杯因待月，徙倚为看山。
贫悟道中乐，醉偷忙裏闲。
耳根偏可意，风涧响潺潺。
闲居遣怀
作者：罗与之
朝代：宋

日暮掩松关，悠然谢往还。停杯因待月，徙倚为看山。贫悟道中乐，醉偷忙里闲。耳根偏可意，风涧响潺潺。
闲立
作者：罗与之
朝代：宋

晚来闲立小溪边，看彻遥峰入紫烟。四壁尽堪供我隐，一寒未至乞人怜。功名不与樽前事，时序宁知局上迁。可笑区区当世士，满怀冰炭苦相煎。
闲立
作者：罗与之
朝代：宋

晚来闲立小溪边，看彻遥峰入紫烟。
四壁尽堪供我隠，一寒未至乞人怜。
功名不与樽前事，时序宁知局上迁。
可笑区区当世士，满怀冰炭苦相煎。
题采石李太白祠
作者：罗与之
朝代：宋
体裁：古风

仙翁谪堕岷山下，逸气如虹耿林罅。万言倚马不作难，坐令神鬼皆惊吓。翘翘车乘悬弓旌，畴咨时政肝胆明。和蕃书草金銮殿，清平词度沉香亭。声华视汉媲黄绮，宝床赐食龙颜喜。掉头歘作燕晋游，却笑卿相纡朱紫。开元盈成亦已极，屏间山水代无逸。未必脱靴恨尔深，自是见几不终日。锦袍错落浮扁舟，呼儿买酒盟江鸥。天公似悔夜郎祸，明月已起烟波愁。采石青青三尺墓，至今祠祭勤呵护。
题采石李太白祠
作者：罗与之
朝代：宋

仙翁谪堕岷山下，逸气如虹耿林罅。万言倚马不作难，坐令神鬼皆惊嚇。翘翘车乘悬弓旌，畴咨时政肝胆明。和蕃书草金銮殿，清平词度沉香亭。声华视汉媲黄绮，宝床赐食龙颜喜。掉头歘作燕晋游，却笑卿相纡朱紫。开元盈成亦已极，屏间山水代无逸。未必脱靴恨尔深，自是见几不终日。锦袍错落浮扁舟，呼儿买酒盟江鸥。天公似悔夜郎祸，明月已起烟波愁。采石青青三尺墓，至今祠祭勤呵护。
黄鹤楼
作者：罗与之
朝代：宋
体裁：七言律诗

翚飞栋宇据城端，车马尘中得异观。双眼莫供淮地阔，一江不尽蜀波寒。老仙横笛月亭午，骚客怀乡日欲残。独抚遗踪增慨慕，徘徊不忍下层栏。
默坐
作者：罗与之
朝代：宋

厌调鞍马佩金壶，默坐空窗气晏如。已觉胸襟忘得丧，那知花草就荣枯。弦何庸绝琴宁有，声未曾销尘本无。此语倘教游子听，料应诮我一何愚。
默坐
作者：罗与之
朝代：宋

厌调鞍马佩金壶，默坐空窗气晏如。
已觉胸襟忘得丧，那知花草就荣枯。
絃何庸绝琴宁有，声未曾销尘本无。
此语倘教游子听，料应诮我一何愚。
句
作者：罗丙
朝代：宋

老媪独遗落，全家都挈携。
句
作者：罗之纪
朝代：宋

吾道非耶真可耻，此君岂是折腰人。
资国院
作者：罗之纪
朝代：宋

倦逢盘石手摩挲，横压乌藤漫啸歌。
烟崦坡陀青玉案，寺山缥缈白云窝。
纸窗竹屋小盘礴，林影溪光相荡磨。
试共老僧参此意，一声唤醒读书魔。
资国院
作者：罗之纪
朝代：宋

倦逢磐石手摩挲，横压乌藤漫啸歌。烟崦坡陀青玉案，寺山缥缈白云窝。纸窗竹屋小盘礴，林影溪光相荡磨。试共老僧参此意，一声唤醒读书魔。
再用韵送延年
作者：罗从彦
朝代：宋
体裁：七言律诗

心源寂静映寒潭，每欲操存更养涵。顾我日思攀剧论，荷君时与得高谈。眼前旧识知多少，物外深交没二三。幸久相亲频握手，遽成分别又东南。
勉李愿中五首
作者：罗从彦
朝代：宋

圣道由来自坦夷，休迷佛学惑他岐。死灰槁本浑无用，缘置心官不肯思。不开鸡犬闹桑麻，仁宅安居是我家。耕种情田勤礼义，眼前风物任繁华。今古乾坤共此身，安身须是且安民。临深履薄缘何事，祇恐操心近矢人。彩笔书空空不染，利刀割水水无痕。人心但得如空水，与物自然无怨恩。权门来往绝行踪，一片闲云过九峰。不似在家贫亦好，水边林下养疏慵。
勉李愿中五首·其一
作者：罗从彦
朝代：宋
体裁：七言绝句

圣道由来自坦夷，休迷佛学惑他岐。死灰槁本浑无用，缘置心官不肯思。
勉李愿中五首·其三
作者：罗从彦
朝代：宋

今古乾坤共此身，安身须是且安民。临深履薄缘何事，祇恐操心近矢人。
勉李愿中五首·其三
作者：罗从彦
朝代：宋

今古干坤共此身，安身须是且安民。
临深履薄缘何事，祇恐操心近矢人。
勉李愿中五首·其二
作者：罗从彦
朝代：宋
体裁：七言绝句

不开鸡犬闹桑麻，仁宅安居是我家。耕种情田勤礼义，眼前风物任繁华。
勉李愿中五首·其五
作者：罗从彦
朝代：宋
体裁：七言绝句

权门来往绝行踪，一片闲云过九峰。不似在家贫亦好，水边林下养疏慵。
勉李愿中五首·其四
作者：罗从彦
朝代：宋
体裁：七言绝句

彩笔书空空不染，利刀割水水无痕。人心但得如空水，与物自然无怨恩。
和延年岩桂
作者：罗从彦
朝代：宋

几树芬芳檀与沉，枝枝若占郄家林。
风摇已认飘残菊，日照浑疑缀散金。
仙窟移来成美景，东堂分去结清阴。
我今不愿蟾宫折，待到蟾宫向上吟。
和延年岩桂
作者：罗从彦
朝代：宋

几树芬芳檀与沉，枝枝若占郤家林。风摇已认飘残菊，日照浑疑缀散金。仙窟移来成美景，东堂分去结清阴。我今不愿蟾宫折，待到蟾宫向上吟。
和张公叙别古风
作者：罗从彦
朝代：宋
体裁：古风

良工创新第，潇洒侔洞府。经营未毕工，四面方兴渚。蛟龙忽夜徙，空中震雷雨。亲旧贺于门，主人迎孔户。连唤凤儿来，藏书几多部。为我张广筵，酬宾酌以旅。人谓主公贤，敦朴嗤峻宇。规模出心匠，务卑由乃祖。欲图久安逸，勿辞暂劳苦。忠孝阐门家，诗礼光族绪。居室云苟完，谦冲弥自处。玉石不分别，鹤鸡谩为侣。顾予局促辈，乡评少推许。尝游庄岳间，喜作齐人语。何幸天相之，幡然交邹鲁。早年钦大名，驰书聊以序。比来揖清风，谈笑挥玉麈。见之名利尽，久侍岂无补。素志以深酬，青眼犹相与。默念汤盘颂，未为倾肺腑。何当惠古风，锦绣施笺楮。妙曲诚寡和，取则凭柯斧。
寄傲轩用陈默堂韵
作者：罗从彦
朝代：宋

自嗟踽踽复凉凉，糊口安能仰四方。目送归鸿心自远，门堪罗雀日偏长。家徒四壁樽仍绿，侯户千头橘又黄。我醉欲眠卿且去，肯陪俗客语羲皇。
寄傲轩用陈默堂韵
作者：罗从彦
朝代：宋

自嗟踽踽復凉凉，糊口安能仰四方。
目送归鸿心自远，门堪罗雀日偏长。
家徒四壁樽仍绿，侯户千头橘又黄。
我醉欲眠卿且去，肯陪俗客语羲皇。
挽吉溪吴助教
作者：罗从彦
朝代：宋

室富真儒业，门多长者车。明经方教子，得第已荣家。性守仍知分，天然不爱奢。百年成古昔，行路亦咨嗟。新生誇踯躅，旧德叹凋零。冷带商岩月，光凌处士星。布衣难得禄，白首易穷经。追想今何在，溪流对洞庭。
挽吉溪吴助教·其一
作者：罗从彦
朝代：宋
体裁：五言律诗

室富真儒业，门多长者车。明经方教子，得第已荣家。性守仍知分，天然不爱奢。百年成古昔，行路亦咨嗟。
挽吉溪吴助教·其二
作者：罗从彦
朝代：宋

新生夸踯躅，旧德嘆凋零。
冷带商岩月，光凌处士星。
布衣难得禄，白首易穷经。
追想今何在，溪流对洞庭。
挽吉溪吴助教·其二
作者：罗从彦
朝代：宋

新生誇踯躅，旧德叹凋零。冷带商岩月，光凌处士星。布衣难得禄，白首易穷经。追想今何在，溪流对洞庭。
濯缨亭用陈默堂韵
作者：罗从彦
朝代：宋

十载犹缁京洛尘，归欤那复厕朝绅。君今谈笑青油幕，我但巍峨乌角巾。江汉更从尼父濯，衣冠宁羡屈原新。欲赓孺子沧浪咏，会意须还舍瑟人。
濯缨亭用陈默堂韵
作者：罗从彦
朝代：宋

十载犹缁京洛尘，归欤那復厕朝绅。
君今谈笑青油幕，我但巍峨乌角巾。
江汉更从尼父濯，衣冠宁羡屈原新。
欲赓孺子沧浪咏，会意须还舍瑟人。
示书生
作者：罗从彦
朝代：宋

知行蹊径固非艰，每在操存养性间。
此道悟来随寓见，一毫物慾敢相关。
示书生
作者：罗从彦
朝代：宋

知行蹊径固非艰，每在操存养性间。此道悟来随寓见，一毫物欲敢相关。
翠云岩次陈默堂韵
作者：罗从彦
朝代：宋

济渡游丹洞，穿林惹翠云。
迩来多野趣，殊觉少尘纷。
笑日花迎客，临岩鸟唤羣。
真机皆自得，此道与平分。
翠云岩次陈默堂韵
作者：罗从彦
朝代：宋

济渡游丹洞，穿林惹翠云。迩来多野趣，殊觉少尘纷。笑日花迎客，临岩鸟唤群。真机皆自得，此道与平分。
自警
作者：罗从彦
朝代：宋
体裁：七言绝句

性地栽培恐易芜，是非理欲谨于初。孔颜乐地非难造，好读诚明静定书。
自述
作者：罗从彦
朝代：宋
体裁：七言绝句

松菊相亲莫厌频，纷纷人世只红尘。自怜寡与真堪笑，赖有清风是故人。
观书有感
作者：罗从彦
朝代：宋
体裁：七言绝句

静处观心尘不染，闲中稽古意尤深。周诚程敬应粗会，奥理休从此外寻。
贺田溪张公迁居
作者：罗从彦
朝代：宋

华构经营占地灵，浓岚环合数峰青。
苟完公子方成室，趋训儿孙已过庭。
岂止一时夸壮丽，定知百世享安宁。
顾惟善颂非张老，祇贡汤盘往日铭。
贺田溪张公迁居
作者：罗从彦
朝代：宋

华构经营占地灵，浓岚环合数峰青。苟完公子方成室，趋训儿孙已过庭。岂止一时誇壮丽，定知百世享安宁。顾惟善颂非张老，祇贡汤盘往日铭。
送南剑王守归
作者：罗从彦
朝代：宋

三年政化被生民，甘雨祥风溢剑津。解组幡然赋归去，攀辕无计可留恂。未把阳关三叠吟，且将谬句写离心。千寻浩浩镡溪水，别恨不知谁浅深。
送南剑王守归·其一
作者：罗从彦
朝代：宋
体裁：七言绝句

三年政化被生民，甘雨祥风溢剑津。解组幡然赋归去，攀辕无计可留恂。
送南剑王守归·其二
作者：罗从彦
朝代：宋

未把阳关三叠吟，且将谬句写离心。千寻浩浩镡溪水，别恨不知谁浅深。
送南剑王守归·其二
作者：罗从彦
朝代：宋

未把阳关三迭吟，且将谬句写离心。
千寻浩浩镡溪水，别恨不知谁浅深。
送延年行
作者：罗从彦
朝代：宋

圣言天远海潭潭，独在潜心久泳涵。
猥念百家非己好，妄将一贯与君谈。
贤如赐也才知二，学若陈亢只得三。
此道悮来因自足，却随鹏鸟话图南。
送延年行
作者：罗从彦
朝代：宋

圣言天远海潭潭，独在潜心久泳涵。猥念百家非己好，妄将一贯与君谈。贤如赐也才知二，学若陈亢只得三。此道误来因自足，却随鹏鸟话图南。
邀月台
作者：罗从彦
朝代：宋
体裁：七言绝句

矮作垣墙小作台，时邀明月写襟怀。夜深独有长庚伴，不许庸人取次来。
题一钵庵
作者：罗从彦
朝代：宋
体裁：七言绝句

可怜萱草信无忧，谁谓幽兰解结愁。欲得寸田断荆棘，只消长伴赤松游。
题德士退庵
作者：罗从彦
朝代：宋

牛头山顶鏁烟霞，檐月松风即我家。
筏渡有情新活计，袋空无物旧生涯。
已将黄叶分双手，却攟白茅占一窊。
会得懒慵归去路，索然忘鸟更忘花。
题德士退庵
作者：罗从彦
朝代：宋

牛头山顶锁烟霞，檐月松风即我家。筏渡有情新活计，袋空无物旧生涯。已将黄叶分双手，却捃白茅占一窊。会得懒慵归去路，索然忘鸟更忘花。
题静亭
作者：罗从彦
朝代：宋

鼎创新亭静更幽，四时景象镇长留。
端如和气裏谈笑，恍若春风中泳游。
排闼山供蓝色重，凭栏水拥壁光浮。
我来登赏无穷趣，好把篇诗与唱酬。
题静亭
作者：罗从彦
朝代：宋

鼎创新亭静更幽，四时景象镇长留。端如和气里谈笑，恍若春风中泳游。排闼山供蓝色重，凭栏水拥壁光浮。我来登赏无穷趣，好把篇诗与唱酬。
颜乐亭用陈默堂韵
作者：罗从彦
朝代：宋
体裁：七言律诗

平时仰止在高山，要以亭名乐内颜。颠倒一生浑是梦，寻思百计不如闲。心斋肯与尘污染，陋巷宁容俗往还。坚守箪瓢心不改，恐流乞祭向墦间。
颜乐斋
作者：罗从彦
朝代：宋
体裁：七言绝句

山染岚光带日黄，潇然茅屋枕池塘。自知寡与真堪笑，赖有颜瓢一味长。
与张枢密
作者：罗仲舒
朝代：宋
体裁：七言律诗

孤愤全凭尺素书，一官牢落竟何如。兵威似火难言熄，世事犹棋祇报输。鱼弃青蒲归浅渚，鸟忘白粒堕枯株。杞人纵有忧天志，忍见鸱夷赐子胥。
失题
作者：罗仲舒
朝代：宋
体裁：古风

世情落落疏，林树森森密。乘兴一登临，峭然风景别。飞云去不停，狂涧流无歇。巢许是何人，万古称豪杰。
芦江八咏 其七 芦山樵唱
作者：罗仲舒
朝代：宋

秋山草木落，樵夫日相寻。幽歌出空谷，金石有馀音。
芦江八咏 其二 西浦潮痕
作者：罗仲舒
朝代：宋

潮涨复潮退，盈缩痕常存。渡口孤舟横，济川应有人。
芦江八咏·东桥柳色
作者：罗仲舒
朝代：宋
体裁：五言绝句

河桥数株柳，偏受东风多。柔条慎勿折，生意全天和。
芦江八咏·东桥柳色
作者：罗仲舒
朝代：宋

河桥数株柳，偏受东风多。柔条慎勿折，生意全天和。潮涨复潮退，盈缩痕常存。渡口孤舟横，济川应有人。春雨鸣布谷，土膏三月足。举趾事深耕，竟亩水云绿。先将补衮线，绾作钓鳌丝。投向苍江月，经纶小试之。夜深展书读，伊吾声比屋。掩映杖头光，穿破西园竹。春秋思报本，忠孝原有祠。仪物修孔时，击鼓吹豳诗。秋山草木落，樵夫日相寻。幽歌出空谷，金石有馀音。晨昏礼法供，击鼓齐七众。堪笑木兰僧，饭了空声送。
芦江八咏·义塾书灯
作者：罗仲舒
朝代：宋
体裁：五言绝句

夜深展书读，伊吾声比屋。掩映杖头光，穿破西园竹。
芦江八咏·前野耕云
作者：罗仲舒
朝代：宋
体裁：五言绝句

春雨鸣布谷，土膏三月足。举趾事深耕，竟亩水云绿。
芦江八咏·后江钓月
作者：罗仲舒
朝代：宋
体裁：五言绝句

先将补衮线，绾作钓鳌丝。投向苍江月，经纶小试之。
芦江八咏·祠堂议礼
作者：罗仲舒
朝代：宋
体裁：五言绝句

春秋思报本，忠孝原有祠。仪物修孔时，击鼓吹豳诗。
芦江八咏·竹林梵钟
作者：罗仲舒
朝代：宋
体裁：五言绝句

晨昏礼法供，击鼓齐七众。堪笑木兰僧，饭了空声送。
芦江八咏·芦山樵唱
作者：罗仲舒
朝代：宋

秋山草木落，樵夫日相寻。
幽歌出空谷，金石有余音。
芦江八咏·西浦潮痕
作者：罗仲舒
朝代：宋

潮涨復潮退，盈缩痕常存。
渡口孤舟横，济川应有人。
句
作者：罗克开
朝代：宋

抚摩二字圭三复，公直一心衡不欺。
句
作者：罗克开
朝代：宋

抚摩二字圭三復，公直一心衡不欺。
震山岩
作者：罗克开
朝代：宋

身倚层岩兴莫穷，若为郁郁在樊笼。故人话别伤心里，尊酒论文醉眼中。万井叠鳞烟霭暝，一江如练水云同。卫公慷慨风流在，却愧新诗力未工。
震山岩
作者：罗克开
朝代：宋

身倚层岩兴莫穷，若为鬰鬰在樊笼。
故人话别伤心裏，尊酒论文醉眼中。
万井迭鳞烟霭暝，一江如练水云同。
卫公慷慨风流在，却愧新诗力未工。
七绝句
作者：罗公升
朝代：宋

吟昔从军瘦，生涯出仕空。山中破茅屋，日日是秋风。天岂私贫我，看书每自疑。寸心即知己，不用世人知。贾生空痛哭，汉吏孰分忧。谩倚天为命，天命不自由。群盗田夫耳，兵疲万骨枯。千年干羽事，只道圣人迂。水旱关何事，兵凶孰汝怜。但寻师辟谷，莫误客求田。橐重驴鸣苦，村空鬼哭悲。黄华存大体，不肯问狐狸。本是山林物，中间一念差。稻粱今懒种，况乃种桃花。
七绝句·其一
作者：罗公升
朝代：宋
体裁：五言绝句

吟昔从军瘦，生涯出仕空。山中破茅屋，日日是秋风。
七绝句·其七
作者：罗公升
朝代：宋
体裁：五言绝句

本是山林物，中间一念差。稻粱今懒种，况乃种桃花。
七绝句·其三
作者：罗公升
朝代：宋
体裁：五言绝句

贾生空痛哭，汉吏孰分忧。谩倚天为命，天命不自由。
七绝句·其二
作者：罗公升
朝代：宋
体裁：五言绝句

天岂私贫我，看书每自疑。寸心即知己，不用世人知。
七绝句·其五
作者：罗公升
朝代：宋
体裁：五言绝句

水旱关何事，兵凶孰汝怜。但寻师辟谷，莫误客求田。
七绝句·其六
作者：罗公升
朝代：宋

橐重馿鸣苦，村空鬼哭悲。
黄华存大体，不肯问狐狸。
七绝句·其六
作者：罗公升
朝代：宋

橐重驴鸣苦，村空鬼哭悲。黄华存大体，不肯问狐狸。
七绝句·其四
作者：罗公升
朝代：宋
体裁：五言绝句

群盗田夫耳，兵疲万骨枯。千年干羽事，只道圣人迂。
世故
作者：罗公升
朝代：宋

世故年年别，人烟处处非。诗从出山俗，客已及门稀。凯入犹闻警，场登更苦饥。乾坤多事在，未许制荷衣。
世故
作者：罗公升
朝代：宋

世故年年别，人烟处处非。
诗从出山俗，客已及门稀。
凯入犹闻警，场登更苦饥。
干坤多事在，未许制荷衣。
东平府文庙规模颇壮其中亦有儒生十数然无一可语者
作者：罗公升
朝代：宋
体裁：五言律诗

当年邹鲁地，弦诵久无声。刀笔迂颜闵，章缝羡甲兵。谷陵朝暮改，日月古今明。岁晚高皇帝，犹难致两生。
丹房采蕨
作者：罗公升
朝代：宋

神丹有余光，入地茁紫玉。
气钟仙掌清，味压妇臂俗。
东风一夜雨，登俎间红绿。
淡羹意自古，酸藴香更酷。
山人谢肉食，藉此慰便腹。
荐新先北堂，夸示及小陆。
府公厌腥腐，宁有啖此福。
所以首阳翁，不復羡周粟。
丹房采蕨
作者：罗公升
朝代：宋

神丹有馀光，入地茁紫玉。气钟仙掌清，味压妇臂俗。东风一夜雨，登俎间红绿。淡羹意自古，酸蕴香更酷。山人谢肉食，藉此慰便腹。荐新先北堂，誇示及小陆。府公厌腥腐，宁有啖此福。所以首阳翁，不复羡周粟。
为游叔蕃觅苦椎
作者：罗公升
朝代：宋

丘中有佳人，披褐抱白玉。
百年老风雨，坐阅成毁速。
霜余乃脱颖，磊落隠者屋。
平生苦硬姿，卓尔受命独。
虞翻终老辣，严挺笑软熟。
世情乐肥甘，有齿但食肉。
封题欲远赠，惧以蜇口渎。
的应山林味，雅称藜藿咮。
聊持诗百字，为博珠一斛。
我本看泉声，茅斋添夜读。
为游叔蕃觅苦椎
作者：罗公升
朝代：宋

丘中有佳人，披褐抱白玉。百年老风雨，坐阅成毁速。霜馀乃脱颖，磊落隐者屋。平生苦硬姿，卓尔受命独。虞翻终老辣，严挺笑软熟。世情乐肥甘，有齿但食肉。封题欲远赠，惧以蜇口渎。的应山林味，雅称藜藿咮。聊持诗百字，为博珠一斛。我本看泉声，茅斋添夜读。
乙酉元日游长春宫奚真人所居之地雕砌文础皆汴都宫殿旧物
作者：罗公升
朝代：宋

元日能关一日开，解鞍杖策访云端。树冲剑气千秋老，泉遇松声六月寒。朝市未妨閒野乐，山村犹恨世途难。凄凉龙德宫中石，装点琳宫处道冠。
乙酉元日游长春宫奚真人所居之地雕砌文础皆汴都宫殿旧物
作者：罗公升
朝代：宋

元日能关一日开，解鞍杖策访云端。
树衝剑气千秋老，泉遇松声六月寒。
朝市未妨閒野乐，山村犹恨世途难。
凄凉龙德宫中石，装点琳宫处道冠。
九日
作者：罗公升
朝代：宋
体裁：七言律诗

客楼坐阅帝居移，强赋愁边九日诗。称寿无从辜菊把，避灾何处愧茱枝。兴如陷贼蓝田日，吟到闻兵汉北时。万里朔风将梦去，故园鸥鹭诉相思。
九日
作者：罗公升
朝代：宋

客楼坐阅帝居移，强赋愁边九日诗。
称寿无从辜菊把，避灾何处愧茱枝。
兴如陷贼蓝田月，吟到闻兵汉北时。
万里朔风将梦去，故园鸥鹭诉相思。
九日言怀
作者：罗公升
朝代：宋
体裁：七言律诗

木落湖山万叶黄，乱愁深处见重阳。絺衣只惯诗人体，酒盏全乖病客肠。只道事随人意改，如何花作旧时香。孤楼不作还家梦，卧听松风响夜长。
从军兴平
作者：罗公升
朝代：宋

废墟起寒烟，饥鼠意自妥。十年行脚处，重到无一可。乾坤钟厄会，推择乃及我。东皋两犁手，长戟三岁荷。治丝惭益棼，杯水不救火。穷山高马齿，华屋实野果。平生疏懒报，岁晚困羁锁。有如醉行人，日暮路益左。未须说神仙，大福在无祸。但当求蒲团，不须梦狨坐。
从军兴平
作者：罗公升
朝代：宋

废墟起寒烟，饥鼠意自妥。
十年行脚处，重到无一可。
干坤钟厄会，推择乃及我。
东皋两犁手，长戟三岁荷。
治丝惭益棼，杯水不救火。
穷山高马齿，华屋实野果。
平生疏懒报，岁晚困羁锁。
有如醉行人，日暮路益左。
未须说神仙，大福在无祸。
但当求蒲团，不须梦狨坐。
从军留别天逸
作者：罗公升
朝代：宋
体裁：古风

一閒五千日，功德高于山。如何天不借，驱向金革间。妖血醒人饥，马足愁险艰。今宵觞咏处，已带风雪颜。皇穹未厌乱，肯放两脚閒。东海邈山河，庐峰定天关。即往不可留，我去何当还。后夜梦君时，哀笳鬓成班。
从道益声自清江送至樟镇别后书怀
作者：罗公升
朝代：宋

故人难合并，贫路惜羁旅。孤蓬远追送，未怯危路阻。当年滕王城，跌宕欣得侣。朱颜侮华发，笑口失愁绪。那知更世故，侠客变处女。西风凄破帽，细雨杂参语。羽书虽云急，飞斝未忍去。嗟予百忧集，俯仰辄龃龉。萧然一匏笠，四海莫我处。断崖挥手处，别意写双橹。夜阑江树摇，尚想客凝伫。
从道益声自清江送至樟镇别后书怀
作者：罗公升
朝代：宋

故人难合并，贫路惜羁旅。
孤蓬远追送，未怯危路阻。
当年滕王城，跌宕欣得侣。
朱颜侮华髪，笑口失愁绪。
那知更世故，侠客变处女。
西风凄破帽，细雨杂参请。
羽书虽云急，飞斝未忍去。
嗟予百忧集，俯仰辄龃龉。
萧然一匏笠，四海莫我处。
断崖挥手处，别意写双艣。
夜阑江树摇，尚想客凝伫。
代前清江守滕大著赠李吉州
作者：罗公升
朝代：宋
体裁：七言律诗

福星又见出虚危，螺浦千山亦展眉。八邑命悬循吏传，万家春在道州诗。旌旗已变河阳色，布粟犹怜蔡土饥。只恐九天归诏急，去思还似凤洲时。
偶赋
作者：罗公升
朝代：宋

定力了万花，正眼空须弥。俯仰天地间，此身亦如遗。平生空洞腹，不受俗子窥。奈何区区者，妄欲求吾嗤。掀须对南山，但见云度迟。却后百五岁，举似尔辈知。巢由善择富，四海不易牛。古人耻苟得，一粟怀十忧。谁云黄屋荣，可掩赪面羞。那知井里蛙，锱铢重山丘。肝肠果何罪，日夕森戈矛。头曼岂不天，哀哉国为仇。
偶赋·其一
作者：罗公升
朝代：宋

定力了万花，正眼空须弥。俯仰天地间，此身亦如遗。平生空洞腹，不受俗子窥。奈何区区者，妄欲求吾嗤。掀须对南山，但见云度迟。却后百五岁，举似尔辈知。
偶赋·其一
作者：罗公升
朝代：宋

定力了万花，正眼空须弥。
俯仰天地间，此身亦如遗。
平生空洞腹，不受俗子窥。
奈何区区者，妄欲求吾嗤。
掀鬚对南山，但见云度迟。
却后百五岁，举似尔辈知。
偶赋·其二
作者：罗公升
朝代：宋

巢由善择富，四海不易牛。古人耻苟得，一粟怀十忧。谁云黄屋荣，可掩赪面羞。那知井里蛙，锱铢重山丘。肝肠果何罪，日夕森戈矛。头曼岂不天，哀哉国为仇。
偶赋·其二
作者：罗公升
朝代：宋

巢由善择富，四海不易牛。
古人耻苟得，一粟怀十忧。
谁云黄屋荣，可掩頳面羞。
那知井裏蛙，锱铢重山丘。
肝肠果何罪，日夕森戈矛。
头曼岂不天，哀哉国为仇。
儗过钱塘约诸客同赋
作者：罗公升
朝代：宋
体裁：古风

去者勿戚戚，来者勿赫赫。天地犹乘除，万古晨有夕。讵知今时今，不作异时昔。吴山越山青，旧日钱王宅。
入书室东垣有神光自几案出
作者：罗公升
朝代：宋

若以俗眼观，荣枯几翻手。若以法眼观，穷达竟何有。吾身以觉赘，身外安足守。若□谢□□，为我作不朽。江海东南泻，日月西北倾。天地岂不仁，作此大不平。遂使宇宙内，千载拿甲兵。人间勿设险，设险招战争。征鸿且勿飞，我凭问长安。长安在何许，征鸿亦良难。世狭日月短，气缩天地悭。春色岂不深，风雨犹晚寒。
入书室东垣有神光自几案出·其一
作者：罗公升
朝代：宋
体裁：古风

若以俗眼观，荣枯几翻手。若以法眼观，穷达竟何有。吾身以觉赘，身外安足守。若□谢□□，为我作不朽。
入书室东垣有神光自几案出·其三
作者：罗公升
朝代：宋
体裁：古风

征鸿且勿飞，我凭问长安。长安在何许，征鸿亦良难。世狭日月短，气缩天地悭。春色岂不深，风雨犹晚寒。
入书室东垣有神光自几案出·其二
作者：罗公升
朝代：宋

江海东南泻，日月西北倾。
天地岂不仁，作此大不平。
遂使宇宙内，千载拏甲兵。
人间勿设险，设险招战争。
入书室东垣有神光自几案出·其二
作者：罗公升
朝代：宋

江海东南泻，日月西北倾。天地岂不仁，作此大不平。遂使宇宙内，千载拿甲兵。人间勿设险，设险招战争。
再如吴门
作者：罗公升
朝代：宋

地冻江空雁不飞，孤帆何事又乘危。更无残雪山阴兴，漫有穷通蜀道诗。自笑大瓢长濩落，可辞群鸟议瑕玼。吴门市隐非梁籍，名姓宁须假手知。
再如吴门
作者：罗公升
朝代：宋

地冻江空雁不飞，孤帆何事又乘危。
更无残雪山阴兴，漫有穷通蜀道诗。
自笑大瓢长濩落，可辞群鸟议瑕玼。
吴门市隠非梁籍，名姓宁须假手知。
冬夜独坐
作者：罗公升
朝代：宋
体裁：五言绝句

庭幽蛰谈口，烛尽辍书卷。墙外醉客喧，堪憎更堪羡。
冬至
作者：罗公升
朝代：宋

穷冬乃常燠，庭础上云气。索居共谁语，煮药作冬至。客来寄枯棋，客去玩奇字。是中即了我，自得在不智。偷生轻日月，长短亦何计。惟应开辟事，颇得大易意。门前鸣驺急，窗外飞雨细。云物吾不知，晓钟一觉睡。
冬至
作者：罗公升
朝代：宋

穷冬乃常燠，庭础上云气。
索居共谁语，煮药作冬至。
客来寄枯棋，客去玩奇字。
是中即了我，自得在不智。
偷生轻日月，长短亦何计。
惟应开闢事，颇得大易意。
门前鸣驺急，窗外飞雨细。
云物吾不知，晓钟一觉睡。
冬蚊
作者：罗公升
朝代：宋

冬夜乃常燠，蚊鸣犹薨薨。客枕本无寐，驱驰困挥肱。向来炎歊中，意气莫敢膺。群飞乘幽阴，各以啮自矜。诗癯肉几何，磨吮恐不胜。霜风日以劲，利觜那可凭。奈何逞馀毒，糜烂意未惩。先生忽睡著，汝亦终何能。
冬蚊
作者：罗公升
朝代：宋

冬夜乃常燠，蚊鸣犹薨薨。
客枕本无寐，驱驰困挥肱。
向来炎歊中，意气莫敢膺。
群飞乘幽阴，各以嚙自矜。
诗癯肉几何，磨吮恐不胜。
霜风日以劲，利觜那可凭。
奈何逞余毒，糜烂意未惩。
先生忽睡着，汝亦终何能。
别次山馆中诸客
作者：罗公升
朝代：宋

德星光照斗牛野，我亦沙鸥尾凤鸾。
聚首自怜我辈在，画眉莫与世人看。
正平幸作忘年好，灵运那知入社难。
明日回头别羣玉，乱山何处兀孤鞍。
别次山馆中诸客
作者：罗公升
朝代：宋

德星光照斗牛野，我亦沙鸥尾凤鸾。聚首自怜我辈在，画眉莫与世人看。正平幸作忘年好，灵运那知入社难。明日回头别群玉，乱山何处兀孤鞍。
即事
作者：罗公升
朝代：宋
体裁：七言绝句

早知色外本无身，不踏阎浮末世尘。说与达多何用许，如来元自等冤亲。
发湖州
作者：罗公升
朝代：宋

秋色频于客鬓加，归期犹自叹无涯。行缠剩欠江湖债，未著袈裟已出家。彭蠡太湖三十驿，澄江如练忆玄晖。他年云海相逢处，还取苕溪一叶飞。
发湖州·其一
作者：罗公升
朝代：宋

秋色频于客鬓加，归期犹自叹无涯。行缠剩欠江湖债，未著袈裟已出家。
发湖州·其一
作者：罗公升
朝代：宋

秋色频于客鬓加，归期犹自嘆无涯。
行缠剩欠江湖债，未着袈裟已出家。
发湖州·其二
作者：罗公升
朝代：宋

彭蠡太湖三十驿，澄江如练忆玄晖。
他年云海相逄处，还取苕溪一叶飞。
发湖州·其二
作者：罗公升
朝代：宋

彭蠡太湖三十驿，澄江如练忆玄晖。他年云海相逢处，还取苕溪一叶飞。
和宫怨
作者：罗公升
朝代：宋
体裁：七言绝句

竹叶垂黄雨露偏，羞缘买赋费金钱。有缘会有承恩日，莫遣蛾眉减去年。
和潘彦国见赠
作者：罗公升
朝代：宋

风雨千山落叶秋，不知当岁泣尼丘。
仲由有勇休凭虎，宁戚虽贤且饭牛。
史笔谩贻来世恨，书生空替古人愁。
凭君局外留高着，莫道干坤只么休。
和潘彦国见赠
作者：罗公升
朝代：宋

风雨千山落叶秋，不知当岁泣尼丘。仲由有勇休凭虎，宁戚虽贤且饭牛。史笔谩贻来世恨，书生空替古人愁。凭君局外留高著，莫道乾坤只么休。
和罗菊潭
作者：罗公升
朝代：宋

六月茫茫天昼昏，泾清渭浊不须分。
安能夜踏文城雪，只合朝看太华云。
异日亲曾拜黄石，他年应有好玄文。
人间无着掀髯处，天姥峰头一唤君。
和罗菊潭
作者：罗公升
朝代：宋

六月茫茫天昼昏，泾清渭浊不须分。安能夜踏文城雪，只合朝看太华云。异日亲曾拜黄石，他年应有好玄文。人间无著掀髯处，天姥峰头一唤君。
喜雨
作者：罗公升
朝代：宋

三更饱甘雨，翛然凉意秋。惊霆驾风至，气欲掀我楼。溟濛划轩豁，稻陇如泼油。兵凶岁相仍，糟糠甚珍羞。天公一反手，少缓带犊谋。诸贤自蒿目，百亩真吾忧。
喜雨
作者：罗公升
朝代：宋

三更饱甘雨，翛然凉意秋。
惊霆驾风至，气欲掀我楼。
溟蒙划轩豁，稻陇如泼油。
兵凶岁相仍，糟糠甚珍羞。
天公一反手，少缓带犊谋。
诸贤自蒿目，百亩真吾忧。
夜月怀超然故台
作者：罗公升
朝代：宋

中宵雨声歇，好月满我屋。开门四无人，老树立于独。巡檐不成寐，送影过墙竹。赏弄情未央，矮屋碍远目。故山有层台，千里旷游瞩。主人三年别，坐使万瓦覆。鹏程本逍遥，蚁穴自羁束。乾坤有兴废，岂必善者福。是身且非我，而况土与木。但听雍门弹，勿效孟尝哭。
夜月怀超然故台
作者：罗公升
朝代：宋

中宵雨声歇，好月满我屋。
开门四无人，老树立于独。
巡檐不成寐，送影过墙竹。
赏弄情未央，矮屋碍远目。
故山有层台，千里旷游瞩。
主人三年别，坐使万瓦覆。
鹏程本逍遥，蚁穴自羁束。
干坤有兴废，岂必善者福。
是身且非我，而况土与木。
但听雍门弹，勿效孟尝哭。
安庆府
作者：罗公升
朝代：宋
体裁：七言律诗

金城图上各论功，弹压江流势自雄。但使老熊当道左，宁愁游骑入回中。幕间客解称杨子，席上伶谁赋皖公。禾黍渐多青燐歇，郡人犹忆降元戎。
客楼次韵单中怨
作者：罗公升
朝代：宋

白刃交飞楼下楼，却教骑马逐吴鈎。
江南此去无消息，只听鸿声认妾愁。
客楼次韵单中怨
作者：罗公升
朝代：宋

白刃交飞楼下楼，却教骑马逐吴钩。江南此去无消息，只听鸿声认妾愁。
寄萧高风
作者：罗公升
朝代：宋

义气凌秋日，高怀亘海云。
古人如取友，天下独逄君。
暑退颜何似，书疏梦却勤。
木瓜何以报，明月为君分。
寄萧高风
作者：罗公升
朝代：宋

义气凌秋日，高怀亘海云。古人如取友，天下独逢君。暑退颜何似，书疏梦却勤。木瓜何以报，明月为君分。
尝稻
作者：罗公升
朝代：宋

楚稻中秋熟，珠玑椀面浮。已谙藜藿味，敢作稻粱谋。农业年年减，官征日日稠。凭谁寄焦饭，少慰倚门忧。
尝稻
作者：罗公升
朝代：宋
体裁：五言律诗

楚稻中秋熟，珠玑碗面浮。已谙藜藿味，敢作稻粱谋。农业年年减，官征日日稠。凭谁寄焦饭，少慰倚门忧。
山背道中
作者：罗公升
朝代：宋

是间定可着吾家，流水深林一径斜。
天下独清惟雪色，客中旧识是梅花。
妍媸颠倒惊时事，战伐纷纭老岁华。
风雨穷山为谁苦，故人何处岸乌纱。
山背道中
作者：罗公升
朝代：宋

是间定可著吾家，流水深林一径斜。天下独清惟雪色，客中旧识是梅花。妍媸颠倒惊时事，战伐纷纭老岁华。风雨穷山为谁苦，故人何处岸乌纱。
庾楼
作者：罗公升
朝代：宋
体裁：七言律诗

万里淮山万里江，庾公曾此据胡床。西风尘土谋诚误，故国关河念未亡。对策记谈乘塞事，倚阑今送入京航。六朝人物知多少，只有东篱百岁香。
得家问
作者：罗公升
朝代：宋

乍喜平安报，俄增放逐愁。亲闱万里老，客境四时秋。意往形空在，诗成影自酬。东风岩濑在，不是欠扁舟。万里平泉梦，谁怜创业难。已闻封树伐，敢惜赐书残。鹰击宁论饱，乌栖不奈寒。长平门下客，知复几任安。
得家问·其一
作者：罗公升
朝代：宋
体裁：五言律诗

乍喜平安报，俄增放逐愁。亲闱万里老，客境四时秋。意往形空在，诗成影自酬。东风岩濑在，不是欠扁舟。
得家问·其二
作者：罗公升
朝代：宋

万里平泉梦，谁怜创业难。已闻封树伐，敢惜赐书残。鹰击宁论饱，乌栖不奈寒。长平门下客，知复几任安。
得家问·其二
作者：罗公升
朝代：宋

万里平泉梦，谁怜创业难。
已闻封树伐，敢惜赐书残。
鹰击宁论饱，乌栖不奈寒。
长平门下客，知復几任安。
忆故人
作者：罗公升
朝代：宋
体裁：古风

檐前一矫首，云冻天欲愁。客心急岁晚，留滞此何州。黄金不疗饥，暖老各一裘。珍重山中人，幅巾自无忧。
感怀
作者：罗公升
朝代：宋
体裁：七言律诗

自缘举世弃君平，宁为莼鲈忆季鹰。不识将军何用揖，元非进士底须称。归寻城郭浑如鹤，只欠袈裟便是僧。书册至今成粪土，夜窗犹对短檠灯。
感旧
作者：罗公升
朝代：宋

逝水日已远，愈觉别恨重。
岁月不可留，又已闻鸣蛩。
故衣余手泽，见肘未忍缝。
遥知春去后，飞花散无纵。
游魂定何依，马蹄隔千峰。
谁与持麦饭，一洒冢上松。
凭高酹觞酒，聊以写我胸。
彭殇同所归，百岁还相逢。
但留一寸心，不愧三尺封。
感旧
作者：罗公升
朝代：宋

逝水日已远，愈觉别恨重。岁月不可留，又已闻鸣蛩。故衣馀手泽，见肘未忍缝。遥知春去后，飞花散无纵。游魂定何依，马蹄隔千峰。谁与持麦饭，一洒冢上松。凭高酹觞酒，聊以写我胸。彭殇同所归，百岁还相逢。但留一寸心，不愧三尺封。
戍妇
作者：罗公升
朝代：宋
体裁：七言绝句

夫戍关西妾在东，东西何处望相从。只应两处秋宵梦，万一关头得暂逢。
戏萧高风曾孟声二友
作者：罗公升
朝代：宋

丹凤辞旧栖，四海求其凰。偶来梧竹间，振翮鸣朝阳。众禽不自揣，竞欲依馀光。神物要自珍，微羽那足当。了知霄汉姿，不集灌莽场。所忧燕雀杂，坐更鸿鹄藏。丹山有佳侣，足以陪双翔。人间勿为留，归哉白云乡。飞鸿响遥空，抱弋空遗影。游鳞纵前川，把钓睨枯井。相看各如梦，欲去几延颈。劳心纵有获，所获仅蛙黾。行人见之笑，千唤不一省。沧溟四无边，尽纳天地境。巨鳌载三山，未足污吾绠。相顾作清游，濯足壶峤顶。
戏萧高风曾孟声二友·其一
作者：罗公升
朝代：宋

丹凤辞旧栖，四海求其凰。
偶来梧竹间，振翮鸣朝阳。
众禽不自揣，竞欲依余光。
神物要自珍，微羽那足当。
了知霄汉姿，不集灌莽场。
所忧燕雀杂，坐更鸿鹄藏。
丹山有佳侣，足以陪双翔。
人间勿为留，归哉白云乡。
戏萧高风曾孟声二友·其一
作者：罗公升
朝代：宋

丹凤辞旧栖，四海求其凰。偶来梧竹间，振翮鸣朝阳。众禽不自揣，竞欲依馀光。神物要自珍，微羽那足当。了知霄汉姿，不集灌莽场。所忧燕雀杂，坐更鸿鹄藏。丹山有佳侣，足以陪双翔。人间勿为留，归哉白云乡。
戏萧高风曾孟声二友·其二
作者：罗公升
朝代：宋

飞鸿响遥空，抱弋空遗影。
游鳞纵前川，把钓睨枯井。
相看各如梦，欲去几延颈。
劳心纵有获，所获仅蛙黾。
行人见之笑，千唤不一省。
沧溟四无边，尽纳天地境。
巨鰲载三山，未足污吾绠。
相顾作清游，濯足壶峤顶。
戏萧高风曾孟声二友·其二
作者：罗公升
朝代：宋

飞鸿响遥空，抱弋空遗影。游鳞纵前川，把钓睨枯井。相看各如梦，欲去几延颈。劳心纵有获，所获仅蛙黾。行人见之笑，千唤不一省。沧溟四无边，尽纳天地境。巨鳌载三山，未足污吾绠。相顾作清游，濯足壶峤顶。
所闻
作者：罗公升
朝代：宋
体裁：五言律诗

试问南来雁，何时战马闲。古闻侵柳塞，今见入梅关。南海潮方怒，西江士不还。凄凉广州妇，万里没燕山。
扬州
作者：罗公升
朝代：宋
体裁：七言绝句

琼姬羽化归天去，花后香销扫地空。要觅扬州旧风物，夕阳禅智立秋风。
抵舍一夕复行途中遣怀
作者：罗公升
朝代：宋

乾坤本无边，我命自荆棘。去住风涛中，生死无消息。兹晨梦中归，真幻竟莫测。形声各已改，老稚不我识。一灯话清凉，喜极泪始滴。出门动经年，还合甫浃昔。云胡作惊鸥，又复告行役。雨声挟离思，春晚作秋色。暮山试回首，上有云气白。天长眼力短，此意几悽恻。
抵舍一夕復行途中遣怀
作者：罗公升
朝代：宋

干坤本无边，我命自荆棘。
去住风涛中，生死无消息。
兹晨梦中归，真幻竟莫测。
形声各已改，老稚不我识。
一灯话清凉，喜极泪始滴。
出门动经年，还合甫浃昔。
云胡作惊鸥，又復告行役。
雨声挟离思，春晚作秋色。
暮山试回首，上有云气白。
天长眼力短，此意几悽恻。
挽何见山
作者：罗公升
朝代：宋

大父平生友，惟公意莫违。山嵇欣月托，张许竟同归。光岳留英笑，阳秋见是非。终天臣子泪，今日重沾衣。试手闻弦化，焦头谕檄驰。鹏方从海运，鳌已戴山移。虚哭玄元庙，还赓鹫岭诗。寥寥岛中客，不负故王知。
挽何见山·其一
作者：罗公升
朝代：宋
体裁：五言律诗

大父平生友，惟公意莫违。山嵇欣月托，张许竟同归。光岳留英笑，阳秋见是非。终天臣子泪，今日重沾衣。
挽何见山·其二
作者：罗公升
朝代：宋

试手闻弦化，焦头谕檄驰。鹏方从海运，鳌已戴山移。虚哭玄元庙，还赓鹫岭诗。寥寥岛中客，不负故王知。
挽何见山·其二
作者：罗公升
朝代：宋

试手闻絃化，焦头谕檄驰。
鹏方从海运，鰲已戴山移。
虚哭玄元庙，还赓鹫岭诗。
寥寥岛中客，不负故王知。
挽章
作者：罗公升
朝代：宋
体裁：五言律诗

忆昔垂髫日，相期志已深。国家当日事，父母此时心。劫火分南北，秋风隔古今。病躯可堪此，无泪足沾襟。
故相府
作者：罗公升
朝代：宋

擎天力尽午桥休，狐舞中庭草塞楼。铁骑竟侵司马宅，金椎谁报子房仇。事关气数英雄老，位易乾坤史册羞。故旧凄凉几人在，羊昙无泪到西州。
故相府
作者：罗公升
朝代：宋

擎天力尽午桥休，狐舞中庭草塞楼。
铁骑竟侵司马宅，金椎谁报子房仇。
事关气数英雄老，位易干坤史册羞。
故旧凄凉几人在，羊昙无泪到西州。
故里
作者：罗公升
朝代：宋
体裁：古风

生长太平日，不识悲欢殊。今晨入故里，万感忽启予。人去鸟鼠乐，草长牛羊肥。土花幸无恙，犹作颓垣娱。平生怀古笔，拟赋东西都。岂知桑梓地，今即咸阳墟。欲知当日事，试问墙上乌。安得超世网，片帆渺江湖。
散慵
作者：罗公升
朝代：宋

散慵陟岚岭，恰与落日平。天秋万宇淡，尽见山水情。遥烟破众寂，危花疑月明。川原自潇洒，衣袂皆风声。鉴空识本性，凭高失平生。苍然暮色合，兴尽心复惊。
散慵
作者：罗公升
朝代：宋

散慵陟岚岭，恰与落日平。
天秋万宇淡，尽见山水情。
遥烟破众寂，危花疑月明。
川原自潇洒，衣袂皆风声。
鉴空识本性，凭高失平生。
苍然暮色合，兴尽心復惊。
新秋
作者：罗公升
朝代：宋
体裁：五言绝句

团扇初辞暑，虚檐恰受风。帘花孤月冷，秋在不声中。
旅坐
作者：罗公升
朝代：宋
体裁：五言律诗

负却征尘债，飘零迄未休。孤蓬江贮梦，深巷雨添愁。山色分浓淡，禽声互去留。班超亦良苦，万里觅封侯。
旌德寺静云亭
作者：罗公升
朝代：宋
体裁：七言绝句

岩壑幽幽竹树青，山泉鸣处看云生。苍苔不没摩崖字，留与游人唾姓名。
早行
作者：罗公升
朝代：宋

残月不肯吐，邻鸡殊未鸣。
已惊火星没，况值玄云生。
居人酣春梦，行客贪修程。
众愁春露冷，我喜旦气清。
小立着定眼，自觉归路明。
早行
作者：罗公升
朝代：宋

残月不肯吐，邻鸡殊未鸣。已惊火星没，况值玄云生。居人酣春梦，行客贪修程。众愁春露冷，我喜旦气清。小立著定眼，自觉归路明。
早起
作者：罗公升
朝代：宋

冬冬五鼓动，客子推枕起。
余灯明壁间，照我髪垂耳。
呻吟与鼻息，彻晓声未已。
谁言吴越异，疾痛切吾体。
向来参内篇，久已一生死。
区区穷通者，未足置愠喜。
渠方怒张髯，我亦笑弹指。
珍重青原山，岁晚吾与尔。
早起
作者：罗公升
朝代：宋

鼕鼕五鼓动，客子推枕起。馀灯明壁间，照我发垂耳。呻吟与鼻息，彻晓声未已。谁言吴越异，疾痛切吾体。向来参内篇，久已一生死。区区穷通者，未足置愠喜。渠方怒张髯，我亦笑弹指。珍重青原山，岁晚吾与尔。
春日夫人阁
作者：罗公升
朝代：宋

君王着意在经帷，无復琼林宴赏时。
从此六宫休鬬草，碧纱窗下读毛诗。
春日夫人阁
作者：罗公升
朝代：宋

君王著意在经帷，无复琼林宴赏时。从此六宫休斗草，碧纱窗下读毛诗。
春日皇后阁
作者：罗公升
朝代：宋

坤元布气本无私，载物功深世不知。天上春回椒殿暖，春风才入万年枝。
春日皇后阁
作者：罗公升
朝代：宋

坤元布气本无私，载物功深世不知。
天上春回椒殿暖，春风纔入万年枝。
春日皇帝阁
作者：罗公升
朝代：宋

蓬莱宫阙五云端，太液冰澌不敢寒。须信帝家春事早，勾芒昨夜引春班。太液池边数树红，年年先得占春风。那知万物含仁义，都在君王一笑中。
春日皇帝阁·其一
作者：罗公升
朝代：宋
体裁：七言绝句

蓬莱宫阙五云端，太液冰澌不敢寒。须信帝家春事早，勾芒昨夜引春班。
春日皇帝阁·其二
作者：罗公升
朝代：宋
体裁：七言绝句

太液池边数树红，年年先得占春风。那知万物含仁义，都在君王一笑中。
春晓道中
作者：罗公升
朝代：宋

笳鸣雨声歇，据鞍迎晓风。桃花逞颜色，窈窕一川红。经年用越地，杀气浮太空。颇宜化工手，不到荆棘丛。莺声忽起予，梦落柳影中。缅怀习池赏，不减燕然功。横槊岂无人，赋诗定谁工。
春晓道中
作者：罗公升
朝代：宋

笳鸣雨声歇，据鞍迎晓风。
桃花逞颜色，窈窕一川红。
经年用越地，杀气浮太空。
颇宜化工手，不到荆棘丛。
鶑声忽起予，梦落柳影中。
缅怀习池赏，不减燕然功。
横槊岂无人，赋诗定谁工。
春晚
作者：罗公升
朝代：宋
体裁：七言绝句

人在幽窗柳在阑，楼头杜宇一声残。梦魂惊断梨花月，寂寞五更风雨寒。
晓起
作者：罗公升
朝代：宋
体裁：古风

危柯早得秋，羁鹤易知晓。幽人带星起，古木叫孤鸟。帘影一丈高，曙色万里杳。人稀苍茫内，树立浩荡表。安知南征云，不自厌纷扰。秋光接岩气，终觉风味少。红矜木蓉丽，白惜渚莲夭。观妄眼已空，触物思还悄。贺公岂真狂，有激或成矫。归登神圣台，一笑万缘了。
曹操疑冢
作者：罗公升
朝代：宋
体裁：七言绝句

汉文因山事已定，曹操疑冢忧更深。假饶掩得腥臊骨，难掩欺孤一片心。
有念
作者：罗公升
朝代：宋

方招东渚魂，又送北阡窆。
交游亦余几，日觉眼中欠。
向来所憎者，一一皆可念。
忧愁鬓先霜，形影吾自厌。
春华已零落，秋木岂阳艷。
缅怀郢人质，徒挂季子剑。
有念
作者：罗公升
朝代：宋

方招东渚魂，又送北阡窆。交游亦馀几，日觉眼中欠。向来所憎者，一一皆可念。忧愁鬓先霜，形影吾自厌。春华已零落，秋木岂阳艳。缅怀郢人质，徒挂季子剑。
有感
作者：罗公升
朝代：宋

车骑将军结束新，长安那记昔年身。南来尽是干名者，无复平阳下泪人。龙首黄扉老大臣，婆娑听履上星辰。西风一点违天血，同是先朝拣拔人。
有感·其一
作者：罗公升
朝代：宋

车骑将军结束新，长安那记昔年身。南来尽是干名者，无复平阳下泪人。
有感·其一
作者：罗公升
朝代：宋

车骑将军结束新，长安那记昔年身。
南来尽是干名者，无復平阳下泪人。
有感·其二
作者：罗公升
朝代：宋
体裁：七言绝句

龙首黄扉老大臣，婆娑听履上星辰。西风一点违天血，同是先朝拣拔人。
杂咏
作者：罗公升
朝代：宋

帝历千年统，神州百代居。但看今日事，莫信古人书。胡羯宁知分，中原欲并驱。设兵生建武，堪与赤眉俱。
杂咏·其一
作者：罗公升
朝代：宋
体裁：五言绝句

帝历千年统，神州百代居。但看今日事，莫信古人书。
杂咏·其二
作者：罗公升
朝代：宋
体裁：五言绝句

胡羯宁知分，中原欲并驱。设兵生建武，堪与赤眉俱。
杂诗
作者：罗公升
朝代：宋

叔夜七不堪，投笔窜耕垄。被毛学新鄙，暴虎悔旧勇。敛身蜗壳间，榻外即关陇。□无奏记手，门绝问奇踵。人言明府骄，我欲廷尉重。可人忽东来，明月云乐拥。世故如游尘，朝扫暮还有。向平待毕婚，谢事计已后。耳堪几枕流，口但宜饮酒。门前泰华压，老子一搔首。秋来四壁寂，草色上户牖。好山喜笑人，客至但摇手。形驱世鞅缚，妄灭天刑逃。我身不失我，荣辱谁能操。蔬肉等一恋，耕学两不高。未应泉石癖，可笑州县劳。秦人跨四海，不及源中桃。但看逸名姓，已足贤萧曹。
杂诗·其一
作者：罗公升
朝代：宋

叔夜七不堪，投笔窜耕垄。被毛学新鄙，暴虎悔旧勇。敛身蜗壳间，榻外即关陇。□无奏记手，门绝问奇踵。人言明府骄，我欲廷尉重。可人忽东来，明月云乐拥。
杂诗·其一
作者：罗公升
朝代：宋

叔夜七不堪，投笔窜耕垄。
被毛学新鄙，暴虎悔旧勇。
敛身蜗殻间，榻外即关陇。
□无奏记手，门绝问奇踵。
人言明府骄，我欲廷尉重。
可人忽东来，明月云乐拥。
杂诗·其三
作者：罗公升
朝代：宋
体裁：古风

形驱世鞅缚，妄灭天刑逃。我身不失我，荣辱谁能操。蔬肉等一恋，耕学两不高。未应泉石癖，可笑州县劳。秦人跨四海，不及源中桃。但看逸名姓，已足贤萧曹。
杂诗·其二
作者：罗公升
朝代：宋
体裁：古风

世故如游尘，朝扫暮还有。向平待毕婚，谢事计已后。耳堪几枕流，口但宜饮酒。门前泰华压，老子一搔首。秋来四壁寂，草色上户牖。好山喜笑人，客至但摇手。
李古城索狂醒道人诗
作者：罗公升
朝代：宋

狂风扇八区，一发不可息。
遂令地行人，颠倒忘南北。
道人留醒眼，谓得大慧力。
出门楚天高，万里寄两屐。
袈裟且不着，况作轩冕剧。
穷秋华峰哭，夜月牛渚笛。
是中岂狂者，狂者自莫识。
他年真醒时，为汝说皇极。
李古城索狂醒道人诗
作者：罗公升
朝代：宋

狂风扇八区，一发不可息。遂令地行人，颠倒忘南北。道人留醒眼，谓得大慧力。出门楚天高，万里寄两屐。袈裟且不著，况作轩冕剧。穷秋华峰哭，夜月牛渚笛。是中岂狂者，狂者自莫识。他年真醒时，为汝说皇极。
梦中作
作者：罗公升
朝代：宋

绛桥孤掀压星斗，阑干回首乾坤小。不知金井晚月寒，鹤弄一声春梦晓。
梦中作
作者：罗公升
朝代：宋

绛桥孤掀压星斗，阑干回首干坤小。
不知金井晚月寒，鹤弄一声春梦晓。
次韵严叔贤见寄
作者：罗公升
朝代：宋

威凤翔九天，栖息惟十洲。
胡为落世人，下与鸡鹜游。
吟仙霄汉间，清夜瑶琴秋。
余音遇风至，不可言语求。
黄尘隔辰晤，回首生暮愁。
櫜弓定何日，春驭已莫留。
柳营岂云远，邈若青海头。
何当踏月来，羽衣啸黄楼。
次韵严叔贤见寄
作者：罗公升
朝代：宋

威凤翔九天，栖息惟十洲。胡为落世人，下与鸡鹜游。吟仙霄汉间，清夜瑶琴秋。馀音遇风至，不可言语求。黄尘隔辰晤，回首生暮愁。櫜弓定何日，春驭已莫留。柳营岂云远，邈若青海头。何当踏月来，羽衣啸黄楼。
次韵槐侄送花
作者：罗公升
朝代：宋
体裁：五言绝句

尘欺双鬓少，春寄一枝多。为报花神道，晴天载酒过。
江州寒食
作者：罗公升
朝代：宋

旅食逄寒食，风声佐雨声。
野坟犹有主，客舍若为情。
家近心逾切，囊空眼便生。
庐山如不过，此去信无名。
江州寒食
作者：罗公升
朝代：宋

旅食逢寒食，风声佐雨声。野坟犹有主，客舍若为情。家近心逾切，囊空眼便生。庐山如不过，此去信无名。
洞岩
作者：罗公升
朝代：宋

但见佳山便合登，不须凭幻说超升。峥嵘神禹疏河势，镗鞳轩皇奏乐声。已有道人称吏隐，应无处士乐岩耕。近来太守君知否，只记西园是玉京。
洞岩
作者：罗公升
朝代：宋

但见佳山便合登，不须凭幻说超昇。
峥嵘神禹疏河势，镗鞳轩皇奏乐声。
已有道人称吏隠，应无处士乐岩耕。
近来太守君知否，只记西园是玉京。
洪扇馈松野叔
作者：罗公升
朝代：宋

霜筠析丝豪，雪楮剪圭琬。凉飔生其间，怀袖觉清婉。贱子西北来，持此献大阮。亦知秋气深，为表别怀远。洪钧转二气，暑极寒必返。君看千古日，未可异衰盾。霜雪虽云夺，箧笥亦何损。倘有解愠功，来岁出未晚。
洪扇馈松野叔
作者：罗公升
朝代：宋

霜筠析丝豪，雪楮翦圭琬。
凉飔生其间，怀袖觉清婉。
贱子西北来，持此献大阮。
亦知秋气深，为表别怀远。
洪钧转二气，暑极寒必返。
君看千古日，未可异衰盾。
霜雪虽云夺，箧笥亦何损。
倘有解愠功，来岁出未晚。
湖山人隠居
作者：罗公升
朝代：宋
体裁：七言律诗

幽人不管兴亡事，赢得三年只下帘。居介两山今李愿，园开三径古陶潜。传家书已为儿计，种秫田应为客添。要与山神结缘去，一丘分我卜茅檐。
溪上
作者：罗公升
朝代：宋

往岁贪奇览，今年遂考槃。门前溪一发，我作五湖看。
溪上
作者：罗公升
朝代：宋

往岁贪奇览，今年遂考槃。
门前溪一髪，我作五湖看。
演福寺
作者：罗公升
朝代：宋
体裁：七言绝句

祎翟当年让福人，早知何用羡长春。帝乡抔土真无憾，怨绝龙沙万里身。
灵岩寺
作者：罗公升
朝代：宋

石门木老势槎牙，曾见吴娃拥翠华。底事秦宫与唐苑，百年多属梵王家。马嵬锦袜战尘中，辱颈空馀颈血红。却是西施偏命好，国亡犹得嫁朱公。
灵岩寺·其一
作者：罗公升
朝代：宋
体裁：七言绝句

石门木老势槎牙，曾见吴娃拥翠华。底事秦宫与唐苑，百年多属梵王家。
灵岩寺·其二
作者：罗公升
朝代：宋

马嵬锦袜战尘中，辱颈空余颈血红。
却是西施偏命好，国亡犹得嫁朱公。
灵岩寺·其二
作者：罗公升
朝代：宋

马嵬锦袜战尘中，辱颈空馀颈血红。却是西施偏命好，国亡犹得嫁朱公。
燕城读史
作者：罗公升
朝代：宋

主父变服强公叔，魏武迁都违众臣。战国犹有知礼士，后世还同问俗人。敖仓转粟走天下，山积云委如蒿蓬。子孙粒粟不到日，留与楚汉争英雄。始皇渡江项籍笑，魏朝失政高欢讥。奸雄觇国自有在，岂必儒者能知几。秦王手创万世业，四海不足充侈心。孝文田家眼孔小，露台欲作悭百金。辽佐遣戍函谷举，平怀构兵江都亡。秦隋失道自速死，可是东海真不祥。千秋一言致宰相，匈奴已谓朝廷轻。那知汉家有故事，倒取屠贩居公卿。申屠蹶张一健卒，欲斩嬖幸尊朝廷。如何董贤小竖子，迨退宰辅如优伶。晋武深鉴前代失，诸王竞握兵马雄。何须更待东门啸，始叹铜驼荆棘中。石虎父子恃兵刀，卜世谓与天地期。那知喋血宫庭者，尽是怀中抱弄儿。隋唐晋汉本胡种，自入中国皆衣冠。不知耶律称皇帝，何似文皇号可汗。德宗急治相鬼质，间架算尽琼林开。鲁宣强聒亦徒耳，直到山南未觉来。锱郎璀贼世台家，卖主知作他邦臣。当年只算孙供奉，犹胜纷纷误国人。亚子十指得天下，尽取国用供至尊。一朝颠沛罂子谷，费尽软语谁知恩。李生平生嘻佛法，厕筹拭面邦计空。那知铁马浮江日，却是神僧建塔功。
燕城读史·其一
作者：罗公升
朝代：宋
体裁：七言绝句

主父变服强公叔，魏武迁都违众臣。战国犹有知礼士，后世还同问俗人。
燕城读史·其七
作者：罗公升
朝代：宋
体裁：七言绝句

申屠蹶张一健卒，欲斩嬖幸尊朝廷。如何董贤小竖子，迨退宰辅如优伶。
燕城读史·其三
作者：罗公升
朝代：宋
体裁：七言绝句

始皇渡江项籍笑，魏朝失政高欢讥。奸雄觇国自有在，岂必儒者能知几。
燕城读史·其九
作者：罗公升
朝代：宋
体裁：七言绝句

石虎父子恃兵刀，卜世谓与天地期。那知喋血宫庭者，尽是怀中抱弄儿。
燕城读史·其二
作者：罗公升
朝代：宋
体裁：七言绝句

敖仓转粟走天下，山积云委如蒿蓬。子孙粒粟不到日，留与楚汉争英雄。
燕城读史·其五
作者：罗公升
朝代：宋
体裁：七言绝句

辽佐遣戍函谷举，平怀构兵江都亡。秦隋失道自速死，可是东海真不祥。
燕城读史·其八
作者：罗公升
朝代：宋
体裁：七言绝句

晋武深鉴前代失，诸王竞握兵马雄。何须更待东门啸，始叹铜驼荆棘中。
燕城读史·其六
作者：罗公升
朝代：宋
体裁：七言绝句

千秋一言致宰相，匈奴已谓朝廷轻。那知汉家有故事，倒取屠贩居公卿。
燕城读史·其十
作者：罗公升
朝代：宋
体裁：七言绝句

隋唐晋汉本胡种，自入中国皆衣冠。不知耶律称皇帝，何似文皇号可汗。
燕城读史·其十一
作者：罗公升
朝代：宋
体裁：七言绝句

德宗急治相鬼质，间架算尽琼林开。鲁宣强聒亦徒耳，直到山南未觉来。
燕城读史·其十三
作者：罗公升
朝代：宋
体裁：七言绝句

亚子十指得天下，尽取国用供至尊。一朝颠沛罂子谷，费尽软语谁知恩。
燕城读史·其十二
作者：罗公升
朝代：宋
体裁：七言绝句

锱郎璀贼世台家，卖主知作他邦臣。当年只算孙供奉，犹胜纷纷误国人。
燕城读史·其十四
作者：罗公升
朝代：宋
体裁：七言绝句

李生平生嘻佛法，厕筹拭面邦计空。那知铁马浮江日，却是神僧建塔功。
燕城读史·其四
作者：罗公升
朝代：宋
体裁：七言绝句

秦王手创万世业，四海不足充侈心。孝文田家眼孔小，露台欲作悭百金。
牢落
作者：罗公升
朝代：宋
体裁：五言律诗

牢落岁时晚，天寒游子悲。相几如赵壹，舌不救张仪。梦短鸡声急，心飞雁足迟。乱愁已堪织，零雨更如丝。
疏渠
作者：罗公升
朝代：宋

疏渠行活水，水鸣空院幽。
堂坳地母小，中有万里流。
向来手拮据，华屋俄荒丘。
犹余愚沟迹，洗我中山羞。
九河且平陆，起灭况一沤。
相娱亦聊耳，南涧何多忧。
疏渠
作者：罗公升
朝代：宋

疏渠行活水，水鸣空院幽。堂坳地母小，中有万里流。向来手拮据，华屋俄荒丘。犹馀愚沟迹，洗我中山羞。九河且平陆，起灭况一沤。相娱亦聊耳，南涧何多忧。
病中
作者：罗公升
朝代：宋
体裁：古风

十日两示疾，修途若为情。闭蓬风涛中，益觉遗死生。顽石无枯株，千年亦何成。平生一大事，时至不须惊。
白沟河乃旧日南北分界之地
作者：罗公升
朝代：宋

万里封疆到白沟，祖宗犹拟复幽州。他年海岛无归处，谁解捐躯为国谋。
白沟河乃旧日南北分界之地
作者：罗公升
朝代：宋

万里封疆到白沟，祖宗犹拟復幽州。
他年海岛无归处，谁解捐躯为国谋。
相国寺
作者：罗公升
朝代：宋
体裁：七言绝句

白璧犹书唐岁月，都城更记旧朝廷。如何六代明天子，不及缁衣独有灵。
看书有感
作者：罗公升
朝代：宋

龆龀趋庭日，真期万里程。
开编十行下，刻烛五言成。
颇笑阿时学，方怀览古情。
祇言如昨日，不悟已前生。
客裏余长铗，忙中负短檠。
旧言如远客，新卷即生兵。
文武终何执，行藏两未明。
空余清夜梦，时作读书声。
看书有感
作者：罗公升
朝代：宋

龆龀趋庭日，真期万里程。开编十行下，刻烛五言成。颇笑阿时学，方怀览古情。祇言如昨日，不悟已前生。客里馀长铗，忙中负短檠。旧言如远客，新卷即生兵。文武终何执，行藏两未明。空馀清夜梦，时作读书声。
禽言·夜鹤
作者：罗公升
朝代：宋
体裁：五言绝句

月黑众慝起，夜鹤乘时呼。悬知不足畏，奈此渊中□。
禽言·日中乌
作者：罗公升
朝代：宋
体裁：五言绝句

日中有痴乌，食日疗饥腹。不省日无光，此身难驻足。
禽言·枭
作者：罗公升
朝代：宋
体裁：五言绝句

人谁独无母，汝母良可悲。汝饱讵几乎，亦有生子时。
秋夕
作者：罗公升
朝代：宋
体裁：古风

客散烛亦尽，明月共寂寥。三生东华梦，岁晚依僧寮。秋宵岂不凉，客心自如烧。循檐耿无寐，顾影自萧萧。
秋夜有怀
作者：罗公升
朝代：宋

今夕凉已透，开阳月初生。忽思会心友，谈锋隔江城。是非天意高，宠辱人事惊。众宾亦笑语，我独难为情。回风避老树，中宵有馀声。稍稍暝色添，悠悠远山缩。秋声何方起，馀韵入修竹。兴来不知痴，桥外一筇独。灯光小市闹，人语深院肃。惟应无归云，背向檐下宿。
秋夜有怀·其一
作者：罗公升
朝代：宋

今夕凉已透，开阳月初生。
忽思会心友，谈锋隔江城。
是非天意高，宠辱人事惊。
众宾亦笑语，我独难为情。
回风避老树，中宵有余声。
秋夜有怀·其一
作者：罗公升
朝代：宋

今夕凉已透，开阳月初生。忽思会心友，谈锋隔江城。是非天意高，宠辱人事惊。众宾亦笑语，我独难为情。回风避老树，中宵有馀声。
秋夜有怀·其二
作者：罗公升
朝代：宋

稍稍暝色添，悠悠远山缩。
秋声何方起，余韵入修竹。
兴来不知痴，桥外一筇独。
灯光小市闹，人语深院肃。
惟应无归云，背向檐下宿。
秋夜有怀·其二
作者：罗公升
朝代：宋

稍稍暝色添，悠悠远山缩。秋声何方起，馀韵入修竹。兴来不知痴，桥外一筇独。灯光小市闹，人语深院肃。惟应无归云，背向檐下宿。
秋夜观书
作者：罗公升
朝代：宋

秋夜不可奈，孤灯耿残书。书中何所陈，兴亡鉴贤愚。心兵忽森起，掩卷长嗟吁。童子问我言，自古夫何如。小人计目前，君子思远图。双髀骨已满，揽镜犹故吾。局蹐蚁封里，负此六尺躯。投桃勿复道，候虫吊风梧。
秋夜观书
作者：罗公升
朝代：宋

秋夜不可奈，孤灯耿残书。
书中何所陈，兴亡鉴贤愚。
心兵忽森起，掩卷长嗟吁。
童子问我言，自古夫何如。
小人计目前，君子思远图。
双髀骨已满，揽镜犹故吾。
跼蹐蚁封裏，负此六尺躯。
投桃勿復道，候虫弔风梧。
秋怀
作者：罗公升
朝代：宋
体裁：古风

归舆穿翠微，夜久树益苍。海蟾浴清波，吐此林表光。今宵衣上露，明日履下霜。儿童不知此，且喜今夕凉。风林忽响答，似识予心肠。
秋怀
作者：罗公升
朝代：宋
体裁：五言律诗

旧日方山子，凄凉寄一箪。虫声来倦枕，秋思入凭阑。已是肱三折，那堪指一弹。中宵更风雨，谁念客毡寒。
秋怀
作者：罗公升
朝代：宋
体裁：古风

明月从东来，幽窗光炯炯。疏窗一尺许，写我肩与顶。可怜窗下心，愧此窗上影。
秋怀
作者：罗公升
朝代：宋

钱塘八月潮，胜绝闻古今。吴儿识潮耳，不识潮中心。空庭下梧叶，欲静闻疏雨。幽怀耿无寐，邻客终夜语。
秋怀·其一
作者：罗公升
朝代：宋
体裁：五言绝句

钱塘八月潮，胜绝闻古今。吴儿识潮耳，不识潮中心。
秋怀·其二
作者：罗公升
朝代：宋
体裁：五言绝句

空庭下梧叶，欲静闻疏雨。幽怀耿无寐，邻客终夜语。
秋日有感
作者：罗公升
朝代：宋

桂花无主亦清秋，荞麦为谁先白头。萤不照身常隐见，鸥燕求世自沈浮。
秋日有感
作者：罗公升
朝代：宋

桂花无主亦清秋，荞麦为谁先白头。
萤不照身常隠见，鸥燕求世自沈浮。
秋望
作者：罗公升
朝代：宋

远树岚烟合，孤村落照横。江从前日浊，山似去年青。暝色鸦分去，羁愁蛩说成。乾坤久萧瑟，消息听鸿声。
秋望
作者：罗公升
朝代：宋

远树岚烟合，孤村落照横。
江从前日浊，山似去年青。
暝色鸦分去，羁愁蛩说成。
干坤久萧瑟，消息听鸿声。
种药
作者：罗公升
朝代：宋

治生吾未能，学圃岂不恶。
秋风雨如酥，畦土树灵药。
荒茨出神奇，高下粲花萼。
将期清百虑，岂独健双脚。
平生林下心，五鼎视藜藿。
常疑种玉诞，亦笑带经错。
黄金污吾鉏，矧肯白昼攫。
归还劳巵酒，辛苦同为乐。
种药
作者：罗公升
朝代：宋

治生吾未能，学圃岂不恶。秋风雨如酥，畦土树灵药。荒茨出神奇，高下粲花萼。将期清百虑，岂独健双脚。平生林下心，五鼎视藜藿。常疑种玉诞，亦笑带经错。黄金污吾锄，矧肯白昼攫。归还劳卮酒，辛苦同为乐。
端午夫人阁
作者：罗公升
朝代：宋

黄金角黍照盘明，秋月弓湾斗彩赢。应是君王方右武，内家仙子亦知兵。
端午夫人阁
作者：罗公升
朝代：宋

黄金角黍照盘明，秋月弓湾鬬彩赢。
应是君王方右武，内家仙子亦知兵。
端午皇帝阁
作者：罗公升
朝代：宋

化日舒长万国陶，南风古韵入弦高。天心广大乾坤小，添得神游一两遭。
端午皇帝阁
作者：罗公升
朝代：宋

化日舒长万国陶，南风古韵入絃高。
天心广大干坤小，添得神游一两遭。
答戴用斋教谕
作者：罗公升
朝代：宋
体裁：古风

学书早无成，学剑老可怕。不如反初服，一锸始学稼。虽烦远公招，实恐惠子吓。纶言若春风，枯朽歘变化。平生河汾策，肯出叔夜下。飞潜各努力，兰菊异开谢。他年卖药来，石鼎赋雪夜。
答戴用斋教谕
作者：罗公升
朝代：宋

学书早无成，学剑老可怕。不如反初服，一锸始学稼。虽烦远公招，实恐惠子嚇。纶言若春风，枯朽歘变化。平生河汾策，肯出叔夜下。飞潜各努力，兰菊异开谢。他年卖药来，石鼎赋雪夜。
纪秦汉间事
作者：罗公升
朝代：宋

秦焰亦已灰，函关碎周文。玄感老东都，不救身首分。慎勿轻瘠牛，犹足偾孤豚。高文信神武，□往乘□昏。落果固有时，燥者勿与言。秦王狭百二，猛虎正负嵎。壮哉田家子，赤手摩其须。叩关固蹉跎，未觉此计迂。沛公居山东，财色良区区。一朝咸阳去，始作帝者图。砀公倘不偶，陈中遂长驱。求知千载下，优劣当何如。九原已黄土，极目空欷歔。
纪秦汉间事·其一
作者：罗公升
朝代：宋
体裁：古风

秦焰亦已灰，函关碎周文。玄感老东都，不救身首分。慎勿轻瘠牛，犹足偾孤豚。高文信神武，□往乘□昏。落果固有时，燥者勿与言。
纪秦汉间事·其二
作者：罗公升
朝代：宋

秦王狭百二，猛虎正负嵎。壮哉田家子，赤手摩其须。叩关固蹉跎，未觉此计迂。沛公居山东，财色良区区。一朝咸阳去，始作帝者图。砀公倘不偶，陈中遂长驱。求知千载下，优劣当何如。九原已黄土，极目空欷歔。
纪秦汉间事·其二
作者：罗公升
朝代：宋

秦王狭百二，猛虎正负嵎。
壮哉田家子，赤手摩其鬚。
叩关固蹉跎，未觉此计迂。
沛公居山东，财色良区区。
一朝咸阳去，始作帝者图。
砀公倘不偶，陈中遂长驱。
求知千载下，优劣当何如。
九原已黄土，极目空欷歔。
纳凉
作者：罗公升
朝代：宋
体裁：古风

气至暑固当，境寂凉自生。天河自如水，夜久山更明。古树有庄色，新泉入幽听。逃空空快事，丧虎不可停。飞萤过屋顶，一落如流星。
脱身军府暂憩先月亭前挹湖光左右花木交映壁间题字亦有可观惜未及见月也
作者：罗公升
朝代：宋
体裁：古风

四年尘沙中，奔走日不给。空歌下泉诗，颇愧夔子集。今晨出军府，心与归鸟急。花迎晓日笑，树沐清露湿。清漪舞游鳞，照影孤小立。重来期秋风，领略蟾影入。
至日见菊花盛开有感
作者：罗公升
朝代：宋

玄冥用事久，百卉不复馀。今晨转阳律，始见天地初。黄花独何事，佳色炯自如。渊明骨已朽，馀子不称渠。风霜不汝容，岁若驰故车。独立良自苦，归根勿徐徐。宝此后凋质，会见秋香舒。吾亦焚笔砚，南山荷春锄。
至日见菊花盛开有感
作者：罗公升
朝代：宋

玄冥用事久，百卉不復余。
今晨转阳律，始见天地初。
黄花独何事，佳色炯自如。
渊明骨已朽，余子不称渠。
风霜不汝容，岁若驰故车。
独立良自苦，归根勿徐徐。
宝此后凋质，会见秋香舒。
吾亦焚笔砚，南山荷春鉏。
菩提寺
作者：罗公升
朝代：宋

一亩方池几劫灰，哭声未了笑声催。
六桥烟柳相逄处，半是菩提拭泪来。
菩提寺
作者：罗公升
朝代：宋

一亩方池几劫灰，哭声未了笑声催。六桥烟柳相逢处，半是菩提拭泪来。
蔡州
作者：罗公升
朝代：宋

中国衣冠礼乐先，国亡那得更求全。凄凉青盖端诚殿，何似幽兰一炬烟。臣子应思累世雠，况凭朽壤捍狂流。今人不恨南兵弱，却恨南兵入蔡州。
蔡州·其一
作者：罗公升
朝代：宋
体裁：七言绝句

中国衣冠礼乐先，国亡那得更求全。凄凉青盖端诚殿，何似幽兰一炬烟。
蔡州·其二
作者：罗公升
朝代：宋
体裁：七言绝句

臣子应思累世雠，况凭朽壤捍狂流。今人不恨南兵弱，却恨南兵入蔡州。
蛾眉亭
作者：罗公升
朝代：宋

万里风涛竞击撞，乾坤设险键南邦。五更画角三州梦，两岸青山四面窗。太白风流空旧月，虞公勋业自长江。倚阑何物堪持玩，万顷长江鹭一双。
蛾眉亭
作者：罗公升
朝代：宋

万里风涛竞击撞，干坤设险键南邦。
五更画角三州梦，两岸青山四面窗。
太白风流空旧月，虞公勋业自长江。
倚阑何物堪持玩，万顷长江鹭一双。
西楼火
作者：罗公升
朝代：宋
体裁：古风

祝融下省方，掉鞭鞭火龙。夜行失故路，误入书窗中。红光拂斗极，幻出琉璃宫。鱼龙沸幽壑，台观游太空。六丁摄图史，羽化茫无踪。成毁有定理，那足介我胸。造物解相补，放入山数重。此境如此心，空洞无垣墉。
见远亭次韵
作者：罗公升
朝代：宋
体裁：七言律诗

望中无处觅尘嚣，只有诗人度石桥。万里龙鳞归雪屋，千山羊角下风条。斜阳尽处青山小，飞鸟行中碧树遥。更把新吟作三绝，不妨东国使人描。
观棋
作者：罗公升
朝代：宋
体裁：古风

秋风动江皋，吹落鸥鹭影。先生江湖心，收作目中景。庭深树阴好，门掩禽语静。一声寂寞中，恍若隔人境。胸中兵十万，临敌暇且整。敛之塞成皋，纵去举鄢郢。仆方栖会稽，蹇足未得骋。中原倘相逢，亦有凭轼请。
观潮
作者：罗公升
朝代：宋

白马扬波信有神，了知忠愤不缘身。潮头却向西陵出，犹为君王击越人。仆越吞荆志未酬，此身生死只吴钩。今人自有长驱策，不待君王赐属镂。
观潮·其一
作者：罗公升
朝代：宋
体裁：古风

白马扬波信有神，了知忠愤不缘身。潮头却向西陵出，犹为君王击越人。
观潮·其二
作者：罗公升
朝代：宋

仆越吞荆志未酬，此身生死只吴鈎。
今人自有长驱策，不待君王赐属镂。
观潮·其二
作者：罗公升
朝代：宋

仆越吞荆志未酬，此身生死只吴钩。今人自有长驱策，不待君王赐属镂。
观猎
作者：罗公升
朝代：宋
体裁：五言绝句

诡御羞禽获，随车忍兽呼。为驱须桀纣，竞逐欠陈吾。
读史
作者：罗公升
朝代：宋

燕丹馀风被朔野，男女无别身益荣。谁云乃祖驺虞化，却自鹊巢行露生。太初结绳制自好，庖牺仓颉计益疏。拓跋小羌行国字，钟山丞相著新书。
读史
作者：罗公升
朝代：宋

祖龙吞八荒，功名再开辟。方贪蓬山金，肯信滈池璧。平生焚椒兰，死得鲍鱼力。长城空巍巍，千古表汉域。季龙紾兄臂，晚以兵自强。笑看华林花，谓与天地长。岂知肘腋间，豚犬皆豺狼。多须既滥死，朽骨污清漳。隋文伟姿相，谈笑取周鼎。俘陈朝突厥，四海绝纤警。奈何枭獍祸，老不保腰领。不如临春人，到此醉不醒。德光起龙沙，忽拔汴水帜。赭袍拜千官，始识皇帝贵。饮冰一何愚，剖腹有馀秽。可怜无知石，犹纪会同岁。
读史·其一
作者：罗公升
朝代：宋

燕丹余风被朔野，男女无别身益荣。
谁云乃祖驺虞化，却自鹊巢行露生。
读史·其一
作者：罗公升
朝代：宋

燕丹馀风被朔野，男女无别身益荣。谁云乃祖驺虞化，却自鹊巢行露生。
读史·其一
作者：罗公升
朝代：宋

祖龙吞八荒，功名再开辟。方贪蓬山金，肯信滈池璧。平生焚椒兰，死得鲍鱼力。长城空巍巍，千古表汉域。
读史·其一
作者：罗公升
朝代：宋

祖龙吞八荒，功名再开闢。
方贪蓬山金，肯信滈池璧。
平生焚椒兰，死得鲍鱼力。
长城空巍巍，千古表汉域。
读史·其三
作者：罗公升
朝代：宋
体裁：古风

隋文伟姿相，谈笑取周鼎。俘陈朝突厥，四海绝纤警。奈何枭獍祸，老不保腰领。不如临春人，到此醉不醒。
读史·其二
作者：罗公升
朝代：宋

太初结绳制自好，庖牺仓颉计益疏。
拓跋小羌行国字，钟山丞相着新书。
读史·其二
作者：罗公升
朝代：宋

太初结绳制自好，庖牺仓颉计益疏。拓跋小羌行国字，钟山丞相著新书。
读史·其二
作者：罗公升
朝代：宋

季龙紾兄臂，晚以兵自强。笑看华林花，谓与天地长。岂知肘腋间，豚犬皆豺狼。多须既滥死，朽骨污清漳。
读史·其二
作者：罗公升
朝代：宋

季龙紾兄臂，晚以兵自强。
笑看华林花，谓与天地长。
岂知肘腋间，豚犬皆豺狼。
多鬚既滥死，朽骨污清漳。
读史·其四
作者：罗公升
朝代：宋

德光起龙沙，忽拔汴水帜。
赭袍拜千官，始识皇帝贵。
饮冰一何愚，剖腹有余秽。
可怜无知石，犹纪会同岁。
读史·其四
作者：罗公升
朝代：宋

德光起龙沙，忽拔汴水帜。赭袍拜千官，始识皇帝贵。饮冰一何愚，剖腹有馀秽。可怜无知石，犹纪会同岁。
谢松野叔惠菊
作者：罗公升
朝代：宋
体裁：五言绝句

囷粟分公瑾，千金寿仲连。山人不须此，再拜菊花前。
谢松野叔赠诗用首句惊舟出瞿塘还有平流安十字为韵
作者：罗公升
朝代：宋

庭中鸟鹊噪，门外鸡犬惊。知有锦绣章，来作金石声。松因屈子耻，菊为渊明清。今我独何者，照几新诗明。君字若修竹，潇洒风雨秋。君诗若轻帆，沧海万斛舟。快读意自醒，痼疾一剂瘳。细读殊味益，汲井百丈忧。
谢松野叔赠诗用首句惊舟出瞿塘还有平流安十字为韵·其一
作者：罗公升
朝代：宋
体裁：古风

庭中鸟鹊噪，门外鸡犬惊。知有锦绣章，来作金石声。松因屈子耻，菊为渊明清。今我独何者，照几新诗明。
谢松野叔赠诗用首句惊舟出瞿塘还有平流安十字为韵·其二
作者：罗公升
朝代：宋
体裁：古风

君字若修竹，潇洒风雨秋。君诗若轻帆，沧海万斛舟。快读意自醒，痼疾一剂瘳。细读殊味益，汲井百丈忧。
赠刘次山
作者：罗公升
朝代：宋
体裁：七言律诗

片云相望不相识，万里相思首重回。剡曲正须安道见，高阳真为朗陵来。天分瑞叶供吟料，春遣梅花侑酒杯。安得受廛成二老，日陪杖履说敲推。
赠别詹厚斋
作者：罗公升
朝代：宋

闭门秋气深，霜虫伴书帷。
高轩御风至，我屋还有奇。
十年几离合，往梦不可思。
岂期丘壑间，谈此五日诗。
肝肠洗旧染，刀圭得新医。
人间公等在，不必吾道衰。
如何更轻别，莫计重逢时。
霜余出硕果，持用慰渴饥。
赠别詹厚斋
作者：罗公升
朝代：宋

闭门秋气深，霜虫伴书帷。高轩御风至，我屋还有奇。十年几离合，往梦不可思。岂期丘壑间，谈此五日诗。肝肠洗旧染，刀圭得新医。人间公等在，不必吾道衰。如何更轻别，莫计重逢时。霜馀出硕果，持用慰渴饥。
赠游仁翁
作者：罗公升
朝代：宋
体裁：古风

南山有好鸟，来集鸿鹄行。鸣声日已都，六翮岁以长。虽云气类集，习久迹已忘。所期逍遥游，一息视八荒。三年稻粱少，去与鹰鹯翔。好音变饥啸，鸷声嗔馋肠。重来见鸿鹄，反噬气益张。鸿鹄不汝尤，矰缴防汝伤。
赠相字曾木讷
作者：罗公升
朝代：宋

仓公造文字，千古疲蠹简。尔来记草青，颇觉浮伪损。老曾相心画，乃复凿混沌。毫端窥灵台，口角出华衮。讷虽未成论，木亦不离本。西游观青原，佳士竞推挽。的应誇幼妇，不用愁御饭。道人衡气机，笔墨付一莞。聊持无形字，示子非俗眼。
赠相字曾木讷
作者：罗公升
朝代：宋

仓公造文字，千古疲蠹简。
尔来记草青，颇觉浮僞损。
老曾相心画，乃復凿混沌。
毫端窥灵台，口角出华衮。
讷虽未成论，木亦不离本。
西游观青原，佳士竞推挽。
的应夸幼妇，不用愁御饭。
道人衡气机，笔墨付一莞。
聊持无形字，示子非俗眼。
辟地
作者：罗公升
朝代：宋

雨急啼鸦切，山昏去客奔。窜身楚南极，独立郑东门。卜处无神珓，招馀有断魂。死生毫发事，不足累乾坤。四海风涛日，谁欤柱急流。山东雄剧孟，蓟北化田畴。气静天阍晚，星沉戍角秋。如君关气数，宁不重嫠忧。
辟地·其一
作者：罗公升
朝代：宋

雨急啼鸦切，山昏去客奔。
窜身楚南极，独立郑东门。
卜处无神珓，招余有断魂。
死生毫髪事，不足累干坤。
辟地·其一
作者：罗公升
朝代：宋

雨急啼鸦切，山昏去客奔。窜身楚南极，独立郑东门。卜处无神珓，招馀有断魂。死生毫发事，不足累乾坤。
辟地·其二
作者：罗公升
朝代：宋
体裁：五言律诗

四海风涛日，谁欤柱急流。山东雄剧孟，蓟北化田畴。气静天阍晚，星沉戍角秋。如君关气数，宁不重嫠忧。
过嘉兴雪中
作者：罗公升
朝代：宋
体裁：七言律诗

天末雄风捲白波，玉舟既晓泛银河。不知瑞入耕畴未，但觉寒生客路多。四海尽宽胡至此，一丘无分欲如何。只因岁晚嘉禾道，剩要先生赋七歌。
过表湖逢彭奇山
作者：罗公升
朝代：宋

入眼溪山亦世情，故人无复旧家声。卖刀未得逢龚遂，置醴那知为穆生。相鼠聊为庆封赠，巨牛应待老瞒烹。倘无听雨连床乐，惭愧先□冒暑行。
过表湖逢彭奇山
作者：罗公升
朝代：宋

入眼溪山亦世情，故人无復旧家声。
卖刀未得逢龚遂，置醴那知为穆生。
相鼠聊为庆封赠，巨牛应待老瞒烹。
倘无听雨连床乐，惭愧先□冒暑行。
送介翁兄自扬州还南城
作者：罗公升
朝代：宋
体裁：五言律诗

声满对松县，功成浮海船。去随骑鹤侣，归访擘鳞仙。马首吟情溢，鸳屏别梦牵。相思不惮暑，计日话灯前。
送刘玉田通判归山
作者：罗公升
朝代：宋

诗工穷鬼妒，貌古俗人讥。达士何荣辱，閒官更是非。面无三已愠，身带一癯归。已试囊中法，春田玉正肥。
送刘玉田通判归山
作者：罗公升
朝代：宋

诗工穷鬼妬，貌古俗人讥。
达士何荣辱，閒官更是非。
面无三已愠，身带一癯归。
已试囊中法，春田玉正肥。
送同邸刘学古
作者：罗公升
朝代：宋
体裁：五言律诗

入彀西山月，骊驹几属行。如君今又别，令我若为情。句入归舟好，蛩憎客梦成。梅边会相见，风树莫离声。
送归使绝句
作者：罗公升
朝代：宋

目断归帆急，无身可得追。亲庭如有问，依说鬓成丝。东老真仙者，神游八极周。此行沧海上，定得拜苍虬。百年诗礼训，惟彝仲容贤。慎勿如痴叔，膏明适自煎。梁楚连天阔，江湖接海浮。故人相忆夜，风雨定何州。鱼鳖甘贻祸，鸡豚饱自焚。莫云鸥鹭宿，馋口不饶君。手植东皋松，勿遣樵牧经。他时化鹤归，要斲千年苓。人问我何之，我以此诗对。云飞百川流，只在天地内。
送归使绝句·其一
作者：罗公升
朝代：宋
体裁：五言绝句

目断归帆急，无身可得追。亲庭如有问，依说鬓成丝。
送归使绝句·其七
作者：罗公升
朝代：宋
体裁：五言绝句

人问我何之，我以此诗对。云飞百川流，只在天地内。
送归使绝句·其三
作者：罗公升
朝代：宋
体裁：五言绝句

百年诗礼训，惟彝仲容贤。慎勿如痴叔，膏明适自煎。
送归使绝句·其二
作者：罗公升
朝代：宋
体裁：五言绝句

东老真仙者，神游八极周。此行沧海上，定得拜苍虬。
送归使绝句·其五
作者：罗公升
朝代：宋
体裁：五言绝句

鱼鳖甘贻祸，鸡豚饱自焚。莫云鸥鹭宿，馋口不饶君。
送归使绝句·其六
作者：罗公升
朝代：宋

手植东皋松，勿遣樵牧经。他时化鹤归，要斲千年苓。
送归使绝句·其六
作者：罗公升
朝代：宋

手植东皋松，勿遣樵牧经。
他时化鹤归，要斵千年苓。
送归使绝句·其四
作者：罗公升
朝代：宋
体裁：五言绝句

梁楚连天阔，江湖接海浮。故人相忆夜，风雨定何州。
道傍古樟有竹附焉可发一叹
作者：罗公升
朝代：宋

古樟蟠山间，垂荫翳我里。岁久或反常，村童祭为鬼。大穴藏精灵，小隙窜蛇虺。尝闻有惊霆，搜抉破根柢。竹我君子徒，冰霜凛在齿。胡为事钻刺，蟠屈嵚岩里。乾坤亦广大，朽木何足恃。托身一失所，万水难复洗。松梅各相吊，为我二友耻。去去非吾徒，偷生不如死。
道傍古樟有竹附焉可发一嘆
作者：罗公升
朝代：宋

古樟蟠山间，垂荫翳我里。
岁久或反常，村童祭为鬼。
大穴藏精灵，小隙窜蛇虺。
尝闻有惊霆，搜抉破根柢。
竹我君子徒，冰霜凛在齿。
胡为事钻刺，蟠屈嵚岩裏。
干坤亦广大，朽木何足恃。
託身一失所，万水难復洗。
松梅各相弔，为我二友耻。
去去非吾徒，偷生不如死。
道逢新婚者
作者：罗公升
朝代：宋

时危家如寄，生离恨终天。称家毕婚姻，岂必齐宋贤。白首未可期，乐此桃李年。畸人感雉飞，七载操断弦。三年扬州梦，化作空中烟。大义古有制，私情岂云牵。命也我所安，抚事增怅然。
道逢新婚者
作者：罗公升
朝代：宋

时危家如寄，生离恨终天。
称家毕婚姻，岂必齐宋贤。
白首未可期，乐此桃李年。
畸人感雉飞，七载操断絃。
三年扬州梦，化作空中烟。
大义古有制，私情岂云牵。
命也我所安，抚事增怅然。
金陵
作者：罗公升
朝代：宋
体裁：七言绝句

江左诸人未易轻，驰驱犹欲致中兴。后人只说清谈误，并与清谈已不能。
闵雨有怀
作者：罗公升
朝代：宋

千畴昼生烟，稻本焦釜急。
化工哀遗黎，起死在呼吸。
檐牙飞瀑乱，沟曲怒潮集。
书生乐人乐，夜久倚杖立。
遥知饥肠苏，不但爽气入。
兵气二十载，狐鼠舞城邑。
向来被犁者，沧海余一粒。
潜虬尚无情，枯鱼亦何及。
终然天者定，未恨老簑笠。
念彼荷戈人，山中甲裳湿。
闵雨有怀
作者：罗公升
朝代：宋

千畴昼生烟，稻本焦釜急。化工哀遗黎，起死在呼吸。檐牙飞瀑乱，沟曲怒潮集。书生乐人乐，夜久倚杖立。遥知饥肠苏，不但爽气入。兵气二十载，狐鼠舞城邑。向来被犁者，沧海馀一粒。潜虬尚无情，枯鱼亦何及。终然天者定，未恨老蓑笠。念彼荷戈人，山中甲裳湿。
闷
作者：罗公升
朝代：宋

帘纤江上雨，送我作飘零。江海飘双鬓，乾坤赘一萍。兔株空自守，龟筴为谁灵。嵇笔怀忧愤，湘吟苦独醒。眼看四海白，血洒九天青。萱背占乌鹊，圜扉痛鹡鸰。无由归海岛，谁为哭秦庭。欲问鄜州信，鸿飞更杳冥。
闷
作者：罗公升
朝代：宋

帘纤江上雨，送我作飘零。
江海飘双鬓，干坤赘一萍。
兔株空自守，龟筴为谁灵。
嵇笔怀忧愤，湘吟苦独醒。
眼看四海白，血洒九天青。
萱背占乌鹊，圜扉痛鹡鸰。
无由归海岛，谁为哭秦庭。
欲问鄜州信，鸿飞更杳冥。
闻息有变
作者：罗公升
朝代：宋
体裁：五言律诗

斗粟将谁憾，关弓只自怜。竟成瓜蔓摘，深愧棣华翩。甘苦同三月，幽明冀百年。衰宗更如此，愁绝古松烟。
陵州
作者：罗公升
朝代：宋
体裁：七言绝句

五月征裘路五千，长安疑在北辰边。故园归梦西风冷，明日陵州正觅船。
雪后望庐山
作者：罗公升
朝代：宋

一别炉峰十载余，重来相对雪消初。
湖中怒长阳侯气，林外先生佛子庐。
鼎镬梦回山屐在，尘埃业重草堂疏。
匆匆未副登临愿，终拟诛茅赋卜居。
雪后望庐山
作者：罗公升
朝代：宋

一别炉峰十载馀，重来相对雪消初。湖中怒长阳侯气，林外先生佛子庐。鼎镬梦回山屐在，尘埃业重草堂疏。匆匆未副登临愿，终拟诛茅赋卜居。
题邹安斋诗卷
作者：罗公升
朝代：宋

兵余十八载，乃忽见此诗。
干坤发危涕，未论言语奇。
古音乃泗磬，丽色藻鲛丝。
想见堵墙人，倾倒落笔时。
奈何清平调，变入寒笳吹。
苍茫同谷意，天遣放厥词。
墓槚忽可材，所患访何迟。
空余两家子，把卷惊合离。
九原不可起，可起更可悲。
祝君藏名山，小作千岁期。
题邹安斋诗卷
作者：罗公升
朝代：宋

兵馀十八载，乃忽见此诗。乾坤发危涕，未论言语奇。古音乃泗磬，丽色藻鲛丝。想见堵墙人，倾倒落笔时。奈何清平调，变入寒笳吹。苍茫同谷意，天遣放厥词。墓槚忽可材，所患访何迟。空馀两家子，把卷惊合离。九原不可起，可起更可悲。祝君藏名山，小作千岁期。
飘蓬
作者：罗公升
朝代：宋
体裁：七言律诗

飘蓬未敢怨途穷，晋殿吴宫事亦空。宇宙不能逃劫数，山河元只戏英雄。伫观成败无过月，多管兴亡只有风。拟学飞鸿离尘网，飞鸿犹在稻粱中。
食新稻
作者：罗公升
朝代：宋

野人何所赠，金粟眩双目。吾庐幸徒壁，恐受贾祸速。熟视心始平，中有稻一斛。开囊带风露，入釜间黄绿。云碓明珠跳，瓷椀幽兰馥。已分先农馀，不假惠伯卜。侑以手种松，领此一岁熟。大笑老杜陵，橡栗款空腹。天不怜万民，何以生百谷。所惧风雨疾，翻使风雨覆。倘无飘泊忧，田舍有馀福。
食新稻
作者：罗公升
朝代：宋
体裁：古风

野人何所赠，金粟眩双目。吾庐幸徒壁，恐受贾祸速。熟视心始平，中有稻一斛。开囊带风露，入釜间黄绿。云碓明珠跳，瓷碗幽兰馥。已分先农馀，不假惠伯卜。侑以手种松，领此一岁熟。大笑老杜陵，橡栗款空腹。天不怜万民，何以生百谷。所惧风雨疾，翻使风雨覆。倘无飘泊忧，田舍有馀福。
食新稻
作者：罗公升
朝代：宋

野人何所赠，金粟眩双目。
吾庐幸徒壁，恐受贾祸速。
熟视心始平，中有稻一斛。
开囊带风露，入釜间黄绿。
云碓明珠跳，甆椀幽兰馥。
已分先农余，不假惠伯卜。
侑以手种松，领此一岁熟。
大笑老杜陵，橡栗款空腹。
天不怜万民，何以生百谷。
所惧风雨疾，翻使风雨覆。
倘无飘泊忧，田舍有余福。
黄州
作者：罗公升
朝代：宋
体裁：五言律诗

十里南来道，初逢第一州。地因苏子重，江替老瞒羞。路转淮山□，天开楚岸浮。吾无赤壁赋，聊亦驾扁舟。
田家
作者：罗南山
朝代：宋
体裁：七言律诗

逐壮鸡飞过短墙，茅柴烧尽满林霜。酿成社酒家家醉，炊得新粳处处香。牵犊负犁朝种麦，开渠引水晚浇桑。老农不管催租急，未夜烘衣先上床。
西轩赏芍药
作者：罗原知
朝代：宋

绛罗高捲隔屏帏，一见令人思欲飞。若使风前能解语，何人开口说杨妃。不用胭脂涴玉姿，精神偏在月明时。凭将一盏浇妆酒，博得花阴无限诗。
西轩赏芍药·其一
作者：罗原知
朝代：宋
体裁：七言绝句

绛罗高捲隔屏帏，一见令人思欲飞。若使风前能解语，何人开口说杨妃。
西轩赏芍药·其二
作者：罗原知
朝代：宋
体裁：七言绝句

不用胭脂涴玉姿，精神偏在月明时。凭将一盏浇妆酒，博得花阴无限诗。
句
作者：罗可
朝代：宋

斜侵潘岳鬓，横上马良眉。
谢客
作者：罗善同
朝代：宋

风争汉云归碧洞，月高凉露返苍岩。乾坤万里明如镜，轻辇遥遥倩鹤骖。
谢客
作者：罗善同
朝代：宋

风争汉云归碧洞，月高凉露返苍岩。
干坤万里明如镜，轻辇遥遥倩鹤骖。
批赵氏卷
作者：罗壮
朝代：宋

汗牛试卷浩无涯，刬尽雷同别一家。冰鉴不容心潦草，风檐宁复眼昏花。嘉文似织鲛人组，健笔如轮虎士挝。收拾真才报天子，此行端不负皇华。
批赵氏卷
作者：罗壵
朝代：宋

汗牛试卷浩无涯，刬尽雷同别一家。
冰鑑不容心潦草，风檐宁復眼昏花。
嘉文似织鲛人组，健笔如轮虎士挝。
收拾真才报天子，此行端不负皇华。
句
作者：罗处约
朝代：宋

无风烟焰直。日移竹影侵棋局。
句·其一
作者：罗处约
朝代：宋

无风烟焰直。
吴江圣寿寺
作者：罗处约
朝代：宋

渔翁沙鸟傍回塘，携杖闲吟绕寺廊。远岫不离青草渡，片帆时过绿苔墙。风狂林木生清籁，日暖涟漪动画梁。张翰思乡应有意，几多屏障水为乡。
吴江圣寿寺
作者：罗处约
朝代：宋

渔翁沙鸟傍迴塘，携杖闲吟绕寺廊。
远岫不离青草渡，片帆时过绿苔墙。
风狂林木生清籁，日暖涟漪动画梁。
张翰思乡应有意，几多屏障水为乡。
梁县界虸蚄虫生
作者：罗处约
朝代：宋
体裁：五言律诗

方喜云油布，俄闻叶螣生。田神何纵虐，稼政自非明。颍凤那充食，吴牛已绝耕。黄堂厌粱肉，对尔自心惊。
题太湖
作者：罗处纯
朝代：宋
体裁：五言律诗

三万六千顷，湖侵海内田。逢山方得地，见月始知天。南国吞将尽，东溟势欲连。何当洒为雨，无处不丰年。
句
作者：罗大全
朝代：宋

愿挽玻瓈江，霈作东州雨。
从赵季仁游洞作
作者：罗大经
朝代：宋

瑰奇恣搜贝千趾，老仙遗祠邈谁始。后继述之□□李，异枝同根隆复祉。巨画更镵埒前美，紫气临关西未止。张留著书繄尹喜，末孙铭焉适当尔，附名崖端永不毁。
从赵季仁游洞作
作者：罗大经
朝代：宋

瑰奇恣搜贝千趾，老仙遗祠邈谁始。
后继述之□□李，异枝同根隆復祉。
巨画更镵埒前美，紫气临关西未止。
张留着书繄尹喜，末孙铭焉适当尔，附名崖端永不毁。
博浪沙
作者：罗大经
朝代：宋
体裁：七言绝句

不惜黄金募铁椎，祖龙身在魄先飞。齐田楚项纷纷起，输与先生第一机。
句
作者：罗大经
朝代：宋

日占出海时，月验仰瓦体。臭袜终须来塞口，枉收八百斛胡椒。
句·其一
作者：罗大经
朝代：宋

日占出海时，月验仰瓦体。
句·其二
作者：罗大经
朝代：宋

臭袜终须来塞口，枉收八百斛胡椒。
和谢处厚
作者：罗大经
朝代：宋
体裁：七言绝句

杀胡快剑是清讴，牛渚依然一片秋。却恨荷花留玉辇，竟忘烟柳汴宫愁。
彤庭分帛
作者：罗大经
朝代：宋

赤子须摩抚，红尘几送迎。幕张云匼匝，车列鉴鲜明。岂是朘民血，空教适宦情。忍闻分竹者，竭泽自求盈。
彤庭分帛
作者：罗大经
朝代：宋

赤子须摩抚，红尘几送迎。
幕张云匼匝，车列鑑鲜明。
岂是朘民血，空教适宦情。
忍闻分竹者，竭泽自求盈。
濮议
作者：罗大经
朝代：宋
体裁：七言绝句

濮园议起沸乌台，传语欧公莫怨猜。须记上坡持橐日，也曾寻探好题来。
猫捕鼠
作者：罗大经
朝代：宋
体裁：七言绝句

陋室偏遭黠鼠欺，狸奴虽小策勋奇。扼喉莫讶无遗力，应记当年骨醉时。
王荆公
作者：罗大经
朝代：宋
体裁：七言绝句

错认苍姬六典书，中原从此变萧疏。幅巾投老钟山日，辛苦区区活数鱼。
舟行野景
作者：罗大经
朝代：宋

数间茅屋带烟云，一片秋光惹翠苹。
鹤髮渔翁犹结网，世间何处有闲人。
舟行野景
作者：罗大经
朝代：宋

数间茅屋带烟云，一片秋光惹翠蘋。鹤发渔翁犹结网，世间何处有闲人。
茶声
作者：罗大经
朝代：宋
体裁：七言绝句

松风桧雨到来初，急引铜瓶离竹炉。待得声闻俱寂后，一瓯春雪胜醍醐。
酒有和劲
作者：罗大经
朝代：宋

小槽真珠太森严，兵厨玉友专甘醇。
两家风味欠商略，偏刚偏柔俱可怜。
使君袖有转物手，鸬鷀杓中平等分。
更凭石髓媒妁之，混融併作一家春。
季良不用笑伯高，张竦何必讥陈遵。
时中便是尼父圣，孤竹柳下成一人。
平虽有智难独任，勃也未可嫌少文。
黄龙丙魏要兼用，姚宋相济成开元。
试将此酒反观我，胸中问学当日新。
更将此酒达观国，宇宙皆可归经纶。
书生触处便饶舌，以一贯万如斲轮。
使君闻此却绝倒，罚以太白眠金尊。
酒有和劲
作者：罗大经
朝代：宋

小槽真珠太森严，兵厨玉友专甘醇。两家风味欠商略，偏刚偏柔俱可怜。使君袖有转物手，鸬鹚杓中平等分。更凭石髓媒妁之，混融并作一家春。季良不用笑伯高，张竦何必讥陈遵。时中便是尼父圣，孤竹柳下成一人。平虽有智难独任，勃也未可嫌少文。黄龙丙魏要兼用，姚宋相济成开元。试将此酒反观我，胸中问学当日新。更将此酒达观国，宇宙皆可归经纶。书生触处便饶舌，以一贯万如斲轮。使君闻此却绝倒，罚以太白眠金尊。
陪桂林伯赵季仁游桂林暗洞列炬数百随以鼓吹市人从之者以千计巳而入申而出入自曾公岩出于栖霞洞入若深夜出乃白昼恍如隔宿异世季仁索余赋诗纪之
作者：罗大经
朝代：宋

瑰奇恣搜讨，贝阙青瑶房。方隘疑永巷，俄敞如华堂。玉桥巧横溪，琼户正当窗。仙佛肖彷佛，钟鼓铿击撞。赑赑左顾龟，狺狺欲吠庬。丹灶俨亡恙，芝田蔼生香。搏噬千怪聚，绚烂五色光。更无一尘涴，但觉六月凉。玲珑穿数路，屈曲通三湘。神鬼工剜刻，乾坤真混茫。入如夜漆暗，出乃日珠光。隔世疑恍惚，异境难揣量。
陪桂林伯赵季仁游桂林暗洞列炬数百随以鼓吹市人从之者以千计巳而入申而出入自曾公岩出于栖霞洞入若深夜出乃白昼恍如隔宿异世季仁索余赋诗纪之
作者：罗大经
朝代：宋

瑰奇恣搜讨，贝阙青瑶房。
方隘疑永巷，俄敞如华堂。
玉桥巧横溪，琼户正当窗。
仙佛肖彷佛，钟鼓铿击撞。
赑赑左顾龟，狺狺欲吠庬。
丹竈俨亡恙，芝田蔼生香。
搏噬千怪聚，绚烂五色光。
更无一尘涴，但觉六月凉。
玲珑穿数路，屈曲通三湘。
神鬼工剜刻，干坤真混茫。
入如夜漆暗，出乃日珠光。
隔世疑恍惚，异境难揣量。
韩平原
作者：罗大经
朝代：宋
体裁：七言绝句

斋坛一钺底须悭，坐见诸贤散似烟。不使庆元为庆历，也由人事也由天。
韩范用兵
作者：罗大经
朝代：宋
体裁：七言绝句

奋髯要斩高邮守，攘臂甘驱好水军。到得绕床停辔日，始知心服范希文。
题钓台二首
作者：罗大经
朝代：宋

平生谨敕刘文叔，却与狂奴意气投。激发潜龙云雨志，了知功跨邓元侯。讲磨潜佐汉中兴，岂是空标处士名。堪笑史臣无卓识，却将周党与同称。
题钓台二首·其一
作者：罗大经
朝代：宋
体裁：古风

平生谨敕刘文叔，却与狂奴意气投。激发潜龙云雨志，了知功跨邓元侯。
题钓台二首·其二
作者：罗大经
朝代：宋
体裁：古风

讲磨潜佐汉中兴，岂是空标处士名。堪笑史臣无卓识，却将周党与同称。
黄绵袄绝句
作者：罗大经
朝代：宋
体裁：七言绝句

范叔绵袍暖一身，大裘只盖洛阳人。九州四海黄绵袄，谁似天公赐予均。
句
作者：罗太亨
朝代：宋
体裁：句

且追白社为耆会，纵买黄金肯少年？势利朋俦随处有，诗章我辈逐年无。
句·其一
作者：罗太亨
朝代：宋

且追白社为耆会，纵买黄金肯少年。
句·其二
作者：罗太亨
朝代：宋

势利朋俦随处有，诗章行辈逐年无。
述怀
作者：罗太瘦
朝代：宋

淮海归来二十年，结庐仍向旧山川。既无酒债贫休恨，浪得文名老尚传。晓日轮蹄思柳外，春风羯鼓在花前。如今静听瓶笙韵，犹似当年咽管弦。
述怀
作者：罗太瘦
朝代：宋

淮海归来二十年，结庐仍向旧山川。
既无酒债贫休恨，浪得文名老尚传。
晓日轮蹄思柳外，春风羯鼓在花前。
如今静听瓶笙韵，犹似当年咽管絃。
题鹤林宫
作者：罗太瘦
朝代：宋

暑往寒来迭世间，有谁十载驻朱颜。
骑鲸客去天连水，跨鹤人归月在山。
炉火顿消情慾境，剑金须断利名关。
烟莎随分岩前绿，猿马不惊春意閒。
题鹤林宫
作者：罗太瘦
朝代：宋

暑往寒来迭世间，有谁十载驻朱颜。骑鲸客去天连水，跨鹤人归月在山。炉火顿消情欲境，剑金须断利名关。烟莎随分岩前绿，猿马不惊春意閒。
题鹤林宫
作者：罗太瘦
朝代：宋
体裁：七言律诗

暑往寒来迭世间，有谁千载驻朱颜。骑鲸客去天连水，跨鹤人归月在山。炉火顿消情欲境，剑金须断利名关。烟莎随分岩前绿，猿鸟不惊春意闲。
句
作者：罗太𡉷
朝代：宋
体裁：句

素丝不改衣冠旧，黄道从教日月新。
三登乐（庆黄守·正月廿二）
作者：罗子衎
朝代：宋
体裁：词

过了元宵，见七叶蓂又飞。恰今朝、昴宿降瑞。初度果生贤，尽道丰姿绝异。翰林人物，云霄富贵。自栖鸾展骥。迤逦黄堂，每登要路无留滞。暂归来，访松菊，趣装行用济。增崇福禄，寿延千百岁。
寿林仲乔尊人
作者：罗子衎
朝代：宋

过了元宵八日间，琴堂歌舞献慈颜。七闽山水须眉秀，三楚云烟杖屦闲。痴绝不妨公事了，欢浓莫于酒杯悭。明年今日迎新霈，锦轴荣封鬓未斑。
寿林仲乔尊人
作者：罗子衎
朝代：宋

过了元宵八日间，琴堂歌舞献慈颜。
七闽山水鬚眉秀，三楚云烟杖屦闲。
痴绝不妨公事了，欢浓莫于酒杯悭。
明年今日迎新霈，锦轴荣封鬓未斑。
蹑云亭
作者：罗孝芬
朝代：宋

出山不愧草堂灵，乱后看山山更青。
余烬岂容遗大厦，蹑云端为护危亭。
参差春燕依华浦，断续霜猿绕翠屏。
物色趣君归早晚，已看兰玉照阶庭。
蹑云亭
作者：罗孝芬
朝代：宋

出山不愧草堂灵，乱后看山山更青。馀烬岂容遗大厦，蹑云端为护危亭。参差春燕依华浦，断续霜猿绕翠屏。物色趣君归早晚，已看兰玉照阶庭。
京中怀归
作者：罗孟郊
朝代：宋

一自题名后，思归何日归。
虽然着宫锦，不及无斑衣。
故里桑榆晚，他乡雨雪霏。
庭前停玉轸，目送鴈南归。
京中怀归
作者：罗孟郊
朝代：宋

一自题名后，思归何日归。虽然著宫锦，不及无斑衣。故里桑榆晚，他乡雨雪霏。庭前停玉轸，目送雁南归。
句
作者：罗寿可
朝代：宋

追思往事真堪恨，误却南兵是蔡州。
地藏塔
作者：罗少微
朝代：宋

还岭峰头霁色清，知微曾此学无生。鸟从青壁屏边过，人在白云天际行。一片晴霞迎晓日，万年松桧起秋声。个中仙景真奇绝，宝塔玲珑最得名。
地藏塔
作者：罗少微
朝代：宋

还岭峰头霁色清，知微曾此学无生。
鸟从青壁屏边过，人在白云天际行。
一片晴霞迎晓日，万年松桧起秋声。
箇中仙景真奇绝，宝塔玲珑最得名。
句
作者：罗尚友
朝代：宋

人间酒客兼诗客，天上文星与将星。
妙峰庵
作者：罗巩
朝代：宋
体裁：古风

龙山僧舍多，亦自少佳处。妙峰正可人，正以深远故。我行困炎歊，肩舆特纡路。穿林入幽洞，木石尤怪古。飒飒清风来，忻然惬胜趣。耆阁有老禅，恨未款语晤。即对石莲池，一诵碧云句。
永安寺遇父老
作者：罗巩
朝代：宋

复水横山清且长，弦歌亹亹过黉堂。相迎父老争冠带，自是泾川礼义乡。
永安寺遇父老
作者：罗巩
朝代：宋

复水横山清且长，絃歌亹亹过黉堂。
相迎父老争冠带，自是泾川礼义乡。
快阁
作者：罗弢
朝代：宋
体裁：七言绝句

一阁巍巍映此心，水馀叠叠翠峰横。凭栏四顾无纤翳，只有渔歌向晚声。
秀溪
作者：罗弢
朝代：宋
体裁：七言绝句

秀溪充塞重堪嗟，谁与通流且种花。东里先生连古意，欲分馀润散儒家。
蟠龙山
作者：罗弢
朝代：宋
体裁：古风

蟠龙山名何所因，为言山作蟠龙形。欲寻地志质诸古，适遇野老传于今。伟哉造化巧经始，斲以斧凿初无痕。四傍坦夷渺原隰，一径窈窕森松筠。回旋屈曲隐头角，蓊郁葱翠含精神。若蹲若踞玩清隐，不起不蛰司芳辰。遥空水面素澄澈，萦若珠颗尤鲜明。政当颔下不易夺，况复鳞逆谁敢撄。我疑此龙蟠亦久，一日得志当求伸。轰雷掣电掀碧汉，骧首曳尾凌青云。会从古穴起灵霓，用作霖雨苏苍生。岂惟厚泽沛寰宇，兼有馀润清边尘。乃知神物终变化，肯容玩肆甘沉沦。嗟予避寇偶居此，坐见牙璋争起兵。张皇旗帜亘长道，考击钟鼓辞严城。共期元恶心胆破，不待迎敌神魂惊。何知鼠辈怙同恶，相与蚕食徒经旬。倾囊竭箧极侈欲，戢戈橐矢寻归程。遂令强贼愈猖獗，绝流肆毒屈生灵。未闻改辙事更举，但得饮气潜悲辛。龙乎龙乎速奔逸，吾将与尔俱飞腾。直上天池最幽处，嘘风吸浪陪鹍鹏。
乌衣巷
作者：罗必元
朝代：宋
体裁：七言绝句

乌衣池馆一时新，晋宋齐梁旧主人。无处可寻王谢宅，落花啼鸟秣陵春。
凤凰台
作者：罗必元
朝代：宋
体裁：七言律诗

振衣快上凤凰游，极目中原泪欲流。慨叹兴亡思太白，永言眇邈忆齐丘。乌衣已往人千古，白鹭依然月一洲。君子坐朝今在治，重恢关洛不须愁。
凭高怀古
作者：罗必元
朝代：宋

凭高怀古思悠悠，遥想骑馿白下游。
不是龙眠图画裏，如今亲到蒋山头。
凭高怀古
作者：罗必元
朝代：宋

凭高怀古思悠悠，遥想骑驴白下游。不是龙眠图画里，如今亲到蒋山头。
南轩
作者：罗必元
朝代：宋
体裁：七言绝句

万松盘岭势回环，才抱青溪浸碧山。莫道南轩专一壑，古今天下共曾颜。
卞壸墓
作者：罗必元
朝代：宋
体裁：七言绝句

节义之风古所褒，清谈于晋视如毛。百年王谢丘墟了，惟卞将军墓最高。
周处台
作者：罗必元
朝代：宋

周处豪雄亦可人，勇于迁善罕前闻。
区区未说除蛟虎，一念中间舜跖分。
周处台
作者：罗必元
朝代：宋

周处豪雄亦可人，勇于迁善罕前闻。区区未说除蛟虎，一念中间舜蹠分。
定林寺
作者：罗必元
朝代：宋
体裁：七言绝句

罢相归来再读书，定林庵内守清虚。少年错解周官处，悔杀当朝是误渠。
新亭
作者：罗必元
朝代：宋
体裁：七言绝句

五马来时集宴游，江山风景勿关愁。合思戮力中原语，对泣何须作楚囚。
清凉寺竹
作者：罗必元
朝代：宋
体裁：七言绝句

清凉世界竹如云，旧日君王爱此君。时代改迁龙变化，荒山啼鸟不堪闻。
秦淮
作者：罗必元
朝代：宋

秦淮横贯帝王州，万瓦鳞鳞枕碧流。系艇莫愁何处去，绿杨深巷有青楼。
秦淮
作者：罗必元
朝代：宋

秦淮横贯帝王州，万瓦鳞鳞枕碧流。
繫艇莫愁何处去，绿杨深巷有青楼。
赏心亭
作者：罗必元
朝代：宋
体裁：七言绝句

胜地分明可赏心，江山满目饱登临。洛阳黯淡烟云远，多少英雄泪染襟。
金莲步
作者：罗必元
朝代：宋

金陵佳丽不虚传，浦浦荷花水上仙。
未会与民同乐意，却于宫裏看金莲。
金莲步
作者：罗必元
朝代：宋
体裁：七言绝句

金陵佳丽不虚传，浦浦荷花水上仙。未会与民同乐意，却于宫里看金莲。
金陵作
作者：罗必元
朝代：宋
体裁：七言绝句

六朝遗迹旧山川，万里长江当守边。一念易骄人事废，不关飞渡北来船。
长干里
作者：罗必元
朝代：宋

山垄中间号曰干，此干长里盛衣冠。想应王谢朝回后，日日行人看绣鞍。
长干里
作者：罗必元
朝代：宋

山壠中间号曰干，此干长里盛衣冠。
想应王谢朝回后，日日行人看绣鞍。
雨花台
作者：罗必元
朝代：宋
体裁：七言绝句

萧帝倾心向佛家，谩言天女坠天花。芦僧一叶横江去，回首梁园日脚斜。
题半山寺
作者：罗必元
朝代：宋
体裁：七言绝句

道德文章一世师，只伤学术欠通时。不思翻动熙宁祸，却欲重修作福基。
驻马坡
作者：罗必元
朝代：宋
体裁：七言绝句

一登伟观眇山河，下有将军驻马坡。不是胸中兵十万，长江天险误人多。
句
作者：罗志仁
朝代：宋

冷吸蝉吭露，清摇鹤背霜。
扬州慢
作者：罗志仁
朝代：宋
体裁：词

危榭摧红，断砖埋玉，定王台下园林。听樯干燕子，诉别后惊心。尽江上、青峰好在，可怜曾是，野烧痕深。付潇湘渔笛，吹残今古销沉。妙奴不见，纵秦郎、谁更知音。正雁妾悲歌，雕奚醉舞，楚户停砧。化碧旧愁何处，魂归些、晚日阴阴。渺云平铁坝，凄凉天也沾襟。
扬州慢
作者：罗志仁
朝代：宋

危榭摧红，断砖埋玉，定王台下园林。听樯干燕子，诉别后惊心。尽江上、青峰好在，可怜曾是，野烧痕深。付潇湘渔笛，吹残今古锁沈。
妙奴不见，纵秦郎、谁更知音。正雁妾悲歌，雕奚醉舞，楚户停砧。化碧旧愁何处，魂归些、晚日阴阴。渺云平铁坝，凄凉天也沾襟。
扬州慢·危榭摧红
作者：罗志仁
朝代：宋
体裁：词

危榭摧红，断砖埋玉，定王台下园林。听樯干燕子，诉别后惊心。尽江上、青峰好在，可怜曾是，野烧痕深。付潇湘渔笛，吹残今古销沈。妙奴不见，纵秦郎、谁更知音。正雁妾悲歌，雕奚醉舞，楚户停砧。化碧旧愁何处，魂归些、晚日阴阴。渺云平铁坝，凄凉天也沾襟。
木兰花慢·禁酿
作者：罗志仁
朝代：宋
体裁：词

汉家糜粟诏，将不醉、饱生灵。便收拾银瓶，当垆人去，春歇旗亭。渊明权停种秫，遍人间，暂学屈原醒。天子宜呼李白，妇人却笑刘伶。提葫芦更有谁听。爱酒已无星。想难变春江，蒲桃酿绿，空想芳馨。温存鸬鹚鹦鹉，且茶瓯淡对晚山青。但结秋风鱼梦，赐酺依旧沈冥。
菩萨蛮·晓莺催起
作者：罗志仁
朝代：宋
体裁：词

晓莺催起。
问当年秀色，为谁料理。
怅别后、屏掩吴山，便楼燕月寒，鬓蝉云委。
锦字无恁，付银烛、尽烧千纸。
对寒泓静碧，又把去鸿，往恨都洗。
桃花自贪结子。
道东风有意，吹送流水。
谩记得当日、心嫁卿卿，是日暮天寒，翠袖堪倚。
扇月乘鸾，尽梦隔、婵娟千里。
到嗔人、从今不信，画檐鹊喜。
菩萨蛮慢
作者：罗志仁
朝代：宋
体裁：词

晓莺催起。问当年秀色，为谁料理。怅别后、屏掩吴山，便楼燕月寒，鬓蝉云委。锦字无凭，付银烛、尽烧千纸。对寒泓净碧，又把去鸿，往恨都洗。桃花自贪结子。道东风有意，吹送流水。谩记得当日、心嫁卿卿，是日暮天寒，翠袖堪倚。扇月乘鸾，尽梦隔、婵娟千里。到嗔人、从今不信，画檐鹊喜。
菩萨蛮慢
作者：罗志仁
朝代：宋

晓莺催起。问当年秀色，为谁料理。怅别后、屏掩吴山，便楼燕月寒，鬓蝉云委。锦字无凭，付银烛、尽烧千纸。对寒泓静碧，又把去鸿，往恨都洗。桃花自贪结子。道东风有意，吹送流水。谩记得当日、心嫁卿卿，是日暮天寒，翠袖堪倚。扇月乘鸾，尽梦隔、婵娟千里。到嗔人、从今不信，画檐鹊喜。
虞美人·净慈尼
作者：罗志仁
朝代：宋
体裁：词

君王曾惜如花面。往事多恩怨。霓裳和泪换袈裟。又送鸾舆北去、听琵琶。当年未削青螺髻。知是归期未。天花交室万缘空。结绮临春何处、泪痕中。
虞美人（净慈尼）
作者：罗志仁
朝代：宋
体裁：词

君王曾惜如花面。往事多恩怨。霓裳和泪换袈裟。又送鸾舆北去、听琵琶。当年未削青螺髻。知是归期未。天花丈室万缘空。结绮临春何处、泪痕中。
讽留梦炎
作者：罗志仁
朝代：宋

啮雪苏郎受苦辛，庾公老作北朝臣。
当年龙首黄扉者，犹是衡门一样人。
讽留梦炎
作者：罗志仁
朝代：宋

齧雪苏郎受苦辛，庾公老作北朝臣。当年龙首黄扉者，犹是衡门一样人。
金人捧露盘·湿苔青
作者：罗志仁
朝代：宋
体裁：词

湿苔青，妖血碧，坏垣红。怕精灵、来往相逢。荒烟瓦砾，宝钗零乱隐鸾龙。吴峰越巘，翠颦锁、苦为谁容。浮屠换、昭阳殿，僧磬改、景阳钟。兴亡事、泪老金铜。骊山废尽，更无宫女说元宗。角声起，海涛落，满眼秋风。
金人捧露盘（丙午钱塘）
作者：罗志仁
朝代：宋

湿苔青，妖血碧，坏垣红。怕精灵、来往相逢。荒烟瓦砾，宝钗零乱隐鸾龙。吴峰越山献，翠颦锁、苦为谁容。
浮屠换、昭阳殿，僧磬改、景阳钟。兴亡事、泪老金铜。骊山废尽，更无宫女说元宗。角声起，海涛落，满眼秋风。
霓裳中序第一·四圣观
作者：罗志仁
朝代：宋
体裁：词

来鸿又去燕。看罢江潮收画扇。湖曲雕阑倚倦。正船过西陵，快篙如箭。凌波不见。但陌花、遗曲凄怨。孤山路，晚蒲病柳，澹绿锁深院。离恨。五云宫殿。记旧日、曾游翠辇。青红如写便面。下鹄池荒，放鹤人远。粉墙随岸转。漏碧瓦、残阳一线。蓬莱梦，人间那信，坐看海涛浅。
霓裳中序第一·来鸿又去燕
作者：罗志仁
朝代：宋
体裁：词

来鸿又去燕。看罢江潮收画扇。湖曲雕阑倚倦。正船过西陵，快篙如箭。凌波不见。但陌花、遗曲凄怨。孤山路，晚蒲病柳，淡绿锁深院。谁恨。五云深处宫殿。记旧日、曾游翠辇。青红如写便面。下鹄池荒，放鹤人远。粉墙随岸转。漏碧瓦、残阳一线。蓬莱梦，人间那信，坐看海涛浅。
霓裳中序第一（四圣观）
作者：罗志仁
朝代：宋

来鸿又去燕。看罢江潮收画扇。湖曲雕阑倚倦。正船过西陵，快篙如箭。凌波不见。但陌花、遗曲凄怨。怨。孤山路，晚蒲病柳，淡绿锁深院。
谁恨。五云深处宫殿。记旧日、曾游翠辇。青红如写便面。下鹄池荒，放鹤人远。粉墙随岸转。漏碧瓦、残阳一线。蓬莱梦，人间那信，坐看海涛浅。
题水村图
作者：罗志仁
朝代：宋

长爱秦郎绝妙词，荒寒暗合辋川诗。斜阳万点寒鸦处，流水孤村又一奇。
题汪水云诗十首
作者：罗志仁
朝代：宋

杨柳苏堤欠补栽，谁能瀛屿种添梅。
去年我兴西湖别，健在明年又会来。
题汪水云诗十首
作者：罗志仁
朝代：宋

歌舞儿嬉度岁年，当时先是忆龙川。
绝怜遗俗依然在，日日百花金胜船。
题汪水云诗十首
作者：罗志仁
朝代：宋

西子西湖只一般，翠云珠髻恣君看。
世间万物移人处，高鼻虬须也被瞒。
题汪水云诗十首
作者：罗志仁
朝代：宋

销尽黄金是此窝，高人欹枕看晴波。
钱塘门里九曲寺，得似先生一曲多。
题汪水云诗卷
作者：罗志仁
朝代：宋

歌舞儿嬉度岁年，当时先见忆龙川。绝怜遗俗依然在，日日百花金胜船。八盘九曲已荒凉，四圣三贤半在亡。乍见少年犹眼缬，只缘山色与湖光。斜阳葛岭少人行，一片荒山系废兴。留得临湖春雨观，东风摇落木香棚。灵隐冷泉图画开，奇峰西竺远飞来。天然苍翠都消减，无奈满山金碧堆。绿幕红帘没柁船，船头日日扑花钱。笙歌水面盈盈去，过眼笙歌正可怜。西子西湖只一般，翠云珠髻恣君看。世间尤物移人处，高鼻虬须也被瞒。销尽黄金是此窝，高人攲枕看晴波。钱塘门里九曲寺，得似先生一曲多。曾住西湖画幅间，楚乡久客亦良难。先生道眼无分别，浙水江云一样看。丰乐华楼已劫灰，涌金春色未尘埃。道人有道轩窗静，那处湖光不好来。杨柳苏堤欠补栽，谁能瀛屿种添梅。去年我与西湖别，健在明年又会来。
题汪水云诗卷·其一
作者：罗志仁
朝代：宋
体裁：古风

歌舞儿嬉度岁年，当时先见忆龙川。绝怜遗俗依然在，日日百花金胜船。
题汪水云诗卷·其七
作者：罗志仁
朝代：宋

销尽黄金是此窝，高人攲枕看晴波。钱塘门里九曲寺，得似先生一曲多。
题汪水云诗卷·其七
作者：罗志仁
朝代：宋

销尽黄金是此窝，高人欹枕看晴波。
钱塘门裏九曲寺，得似先生一曲多。
题汪水云诗卷·其三
作者：罗志仁
朝代：宋

斜阳葛岭少人行，一片荒山系废兴。留得临湖春雨观，东风摇落木香棚。
题汪水云诗卷·其三
作者：罗志仁
朝代：宋

斜阳葛岭少人行，一片荒山繫废兴。
留得临湖春雨观，东风摇落木香棚。
题汪水云诗卷·其九
作者：罗志仁
朝代：宋
体裁：古风

丰乐华楼已劫灰，涌金春色未尘埃。道人有道轩窗静，那处湖光不好来。
题汪水云诗卷·其二
作者：罗志仁
朝代：宋
体裁：古风

八盘九曲已荒凉，四圣三贤半在亡。乍见少年犹眼缬，只缘山色与湖光。
题汪水云诗卷·其五
作者：罗志仁
朝代：宋
体裁：古风

绿幕红帘没柁船，船头日日扑花钱。笙歌水面盈盈去，过眼笙歌正可怜。
题汪水云诗卷·其八
作者：罗志仁
朝代：宋
体裁：古风

曾住西湖画幅间，楚乡久客亦良难。先生道眼无分别，浙水江云一样看。
题汪水云诗卷·其六
作者：罗志仁
朝代：宋

西子西湖只一般，翠云珠髻恣君看。世间尤物移人处，高鼻虬须也被瞒。
题汪水云诗卷·其六
作者：罗志仁
朝代：宋

西子西湖只一般，翠云珠髻恣君看。
世间尤物移人处，高鼻虬鬚也被瞒。
题汪水云诗卷·其十
作者：罗志仁
朝代：宋
体裁：古风

杨柳苏堤欠补栽，谁能瀛屿种添梅。去年我与西湖别，健在明年又会来。
题汪水云诗卷·其四
作者：罗志仁
朝代：宋

灵隐冷泉图画开，奇峰西竺远飞来。天然苍翠都消减，无奈满山金碧堆。
题汪水云诗卷·其四
作者：罗志仁
朝代：宋

灵隠冷泉图画开，奇峰西竺远飞来。
天然苍翠都消减，无奈满山金碧堆。
风流子·歌咽翠眉低
作者：罗志仁
朝代：宋
体裁：词

歌咽翠眉低。
湖船客、尊酒谩重携。
正断续斋钟，高峰南北，飘零野褐，太乙东西。
凄凉处，翠连松九里，僧马溅障泥。
葛岭楼台，梦随烟散，吴山宫阙，恨与云霁。
灵峰飞来久，飞不去，有落日断猿啼。
无限风荷废港，露柳荒畦。
岳公英骨，麒麟旧冢，坡仙吟魄，莺燕长堤。
欲吊梅花无句，素壁慵题。
风流子·泛湖
作者：罗志仁
朝代：宋

歌咽翠眉低。湖船客、尊酒谩重携。正断续斋钟，高峰南北，飘零野褐，太乙东西。凄凉处，翠连松九里，僧马溅障泥。葛岭楼台，梦随烟散，吴山宫阙，恨与云齐。灵峰飞来久，飞不去，有落日断猿啼。无限风荷废港，露柳荒畦。岳公英骨，麒麟旧冢，坡仙吟魄，莺燕长堤。欲吊梅花无句，素壁慵题。
风流子（泛湖）
作者：罗志仁
朝代：宋

歌咽翠眉低。湖船客、尊酒谩重携。正断续齐钟，高峰南北，飘零野褐，太乙东西。凄凉处，翠凉处，翠连松九里，僧马溅障泥。葛岭楼台，梦随烟散，吴山宫阙，恨与云齐。
灵峰飞来久，飞不去，有落日断猿啼。无限风荷废港，露柳荒畦。岳公英骨，麒麟旧冢，坡仙吟魄，莺燕长堤。欲吊梅花无句，素壁慵题。
卜算子·答幼谦
作者：罗惜惜
朝代：宋
体裁：词

幸得那人归，怎便教来也。一日相思十二辰，真是情难舍。本是好因缘，又怕因缘假。若是教随别个人，相见黄泉下。
存目
作者：罗愚
朝代：宋

诗题:龙岩寺首句：直上龙岩第一层。
白鹭亭
作者：罗愚
朝代：宋
体裁：七言绝句

千古城头白鹭亭，鹭飞长是满江汀。如何览德辉台上，只有台存凤不灵。
和汪伯虞求酒
作者：罗愿
朝代：宋
体裁：古风

君不见菊潭之水饮可仙，酒旗五星空在天。此江縠纹更奇绝，投以曲米清如泉。分甘正拟供低唱，要筑糟台须大匠。诗人便欲醉千日，欢伯仅堪陪一饷。曰予此乐未知之，独爱为瓶居井湄。因君饮兴亦浩荡，梦随骖驾觞瑶池。昔贤酒尽孤长吸，大似竹枯还欲沥。明朝秀句传满城，笑指空樽卧墙壁。
失调名·九月江南秋色
作者：罗愿
朝代：宋
体裁：词

九月江南秋色，黄雀雨，鲤鱼风。
奉寄交代通守王兄兼简胡君二首
作者：罗愿
朝代：宋

籍甚王文度，同侪意自亲。方舟能送我，别驾苦劳人。属县应如律，山田向食新。荷花开几许，老子旧凝神。有客才相识，乖离又许时。不愁蓬转远，独恨盖倾迟。卑薄江南地，青冥岁晚期。宦游妨意气，直恐负君诗。
奉寄交代通守王兄兼简胡君二首·其一
作者：罗愿
朝代：宋
体裁：五言律诗

籍甚王文度，同侪意自亲。方舟能送我，别驾苦劳人。属县应如律，山田向食新。荷花开几许，老子旧凝神。
奉寄交代通守王兄兼简胡君二首·其二
作者：罗愿
朝代：宋

有客才相识，乖离又许时。不愁蓬转远，独恨盖倾迟。卑薄江南地，青冥岁晚期。宦游妨意气，直恐负君诗。
奉寄交代通守王兄兼简胡君二首·其二
作者：罗愿
朝代：宋

有客纔相识，乖离又许时。
不愁蓬转远，独恨盖倾迟。
卑薄江南地，青冥岁晚期。
宦游妨意气，直恐负君诗。
奉酬李叔勤知县觅抹莉花栽长句
作者：罗愿
朝代：宋

郫令风流太史家，早知抹莉有奇葩。
生嫌众色空尘滓，遍阅余香见等差。
多谢珠玑来坐右，好将根墢到天涯。
蜀江红紫纷披后，初看东南第一花。
奉酬李叔勤知县觅抹莉花栽长句
作者：罗愿
朝代：宋

郫令风流太史家，早知抹莉有奇葩。生嫌众色空尘滓，遍阅馀香见等差。多谢珠玑来坐右，好将根垡到天涯。蜀江红紫纷披后，初看东南第一花。
宴留尚书致语口号
作者：罗愿
朝代：宋

坐对崆峒帅府开，尚书元是济川材。才看剑履从天下，倏见旌旗照海来。兵卫半年虚抱戟，公堂今日共衔杯。文昌暂照东南地，已觉光辉近上台。
宴留尚书致语口号
作者：罗愿
朝代：宋

坐对崆峒帅府开，尚书元是济川材。
纔看剑履从天下，倏见旌旗照海来。
兵卫半年虚抱戟，公堂今日共衔杯。
文昌暂照东南地，已觉光辉近上台。
寄远辞
作者：罗愿
朝代：宋

过黎阳而遂西兮，烦嘉友之临饯。
道踌躇而屡顾兮，忽背驰而不可挽。
幸介弟之勤我兮，守权舆其益坚。
人情岂其恶逸兮，虑我修涂之易倦。
粲高原与平隰兮，冰雪凛其同践。
山负石以当径兮，泥飞屐以相溅。
喜招招以卬涉兮，又风涛之交战。
几四载之皆乘兮，初不悟其巳远。
亦既降乎庐阜兮，县尹告以舟办。
谋不主于云梦兮，果若大江之为限。
分渚陆之异遵兮，弟亦曰予将返。
试往阅于千帆兮，前车近其当鉴。
挟忠信以临深兮，犹一觇而色变。
爱我者于是而委去兮，吾然后知所恃之惟天。
宁戒惧之遂忘兮，託命于南公之鸡犬。
舍亲戚与坟墓兮，初岂以易刍豢。
抑甚珍其所怀兮，每欲弃置而未忍。
行四方以经营兮，膂力犹幸其可勉。
荆又用武之国兮，庶几少施乎吾辩。
至天性之燥湿兮，盖终身陋巷而不厌。
非将老无闻之为病兮，且安往而不乐其贫贱。
独夫人之信此兮，跂予望之而不之见。
秋兰何时其可致兮，聊以报乎足茧。
寄远辞
作者：罗愿
朝代：宋

过黎阳而遂西兮，烦嘉友之临饯。道踌躇而屡顾兮，忽背驰而不可挽。幸介弟之勤我兮，守权舆其益坚。人情岂其恶逸兮，虑我脩涂之易倦。粲高原与平隰兮，冰雪凛其同践。山负石以当径兮，泥飞屐以相溅。喜招招以卬涉兮，又风涛之交战。几四载之皆乘兮，初不悟其巳远。亦既降乎庐阜兮，县尹告以舟办。谋不主于云梦兮，果若大江之为限。分渚陆之异遵兮，弟亦曰予将返。试往阅于千帆兮，前车近其当鉴。挟忠信以临深兮，犹一觇而色变。爱我者于是而委去兮，吾然后知所恃之惟天。宁戒惧之遂忘兮，托命于南公之鸡犬。舍亲戚与坟墓兮，初岂以易刍豢。抑甚珍其所怀兮，每欲弃置而未忍。行四方以经营兮，膂力犹幸其可勉。荆又用武之国兮，庶几少施乎吾辩。至天性之燥湿兮，盖终身陋巷而不厌。非将老无闻之为病兮，且安往而不乐其贫贱。独夫人之信此兮，跂予望之而不之见。秋兰何时其可致兮，聊以报乎足茧。
日涉园次韵五首 其三 丹桂轩
作者：罗愿
朝代：宋

丹枝近岁出深宫，合向严宸伴晚枫。珍重幽轩无俗物，月中根垡日边红。
日涉园次韵五首 其五 木瓜坞
作者：罗愿
朝代：宋

山中果树略扶疏，炎帝经中未尽书。闻道木瓜红胜颊，露枝云叶缀华琚。
日涉园次韵五首 其四 茶岩
作者：罗愿
朝代：宋

岩下才经昨夜雷，风炉瓦鼎一时来。便将槐火煎岩溜，听作松风万壑回。
日涉园次韵五首·丹桂轩
作者：罗愿
朝代：宋

丹枝近岁出深宫，合向严宸伴晚枫。
珍重幽轩无俗物，月中根墢日边红。
日涉园次韵五首·息斋
作者：罗愿
朝代：宋
体裁：七言绝句

世间谁号最閒忙，强健收身意自凉。春去扫花时汲井，客来剪韭旋炊粱。
日涉园次韵五首·木瓜坞
作者：罗愿
朝代：宋

山中果树略扶疎，炎帝经中未尽书。
闻道木瓜红胜颊，露枝云叶缀华琚。
日涉园次韵五首·茶岩
作者：罗愿
朝代：宋

岩下纔经昨夜雷，风炉瓦鼎一时来。
便将槐火煎岩溜，听作松风万壑迴。
日涉园次韵五首·虚静堂
作者：罗愿
朝代：宋
体裁：七言绝句

华堂清旷隔喧卑，户外春残绿满枝。好鸟窥檐时下啄，有人燕坐独支颐。
日涉园次韵五首·虚静堂
作者：罗愿
朝代：宋

华堂清旷隔喧卑，户外春残绿满枝。好鸟窥檐时下啄，有人燕坐独支颐。世间谁号最閒忙，强健收身意自凉。春去扫花时汲井，客来剪韭旋炊粱。丹枝近岁出深宫，合向严宸伴晚枫。珍重幽轩无俗物，月中根垡日边红。岩下才经昨夜雷，风炉瓦鼎一时来。便将槐火煎岩溜，听作松风万壑回。山中果树略扶疏，炎帝经中未尽书。闻道木瓜红胜颊，露枝云叶缀华琚。
春社礼成借用寺簿释奠诗韵呈诸同官
作者：罗愿
朝代：宋

素餐深觉愧涟漪，后稷勾龙实吏师。平土至今犹有赖，配天在昔盖多仪。操豚底用勤巫祝，饷黍行看媚妇儿。海内和平颂声作，登歌还有载芟诗。
春社礼成借用寺簿释奠诗韵呈诸同官
作者：罗愿
朝代：宋

素餐深觉愧涟漪，后稷勾龙实吏师。
平土至今犹有頼，配天在昔盖多仪。
操豚底用勤巫祝，饷黍行看媚妇儿。
海内和平颂声作，登歌还有载芟诗。
望梅亭
作者：罗愿
朝代：宋

节物重阳后，风烟庾岭头。休论梅子雨，才度菊花秋。翠壁堪横绝，幽亭劝小留。谋生兄弟拙，一一傍南州。
望梅亭
作者：罗愿
朝代：宋

节物重阳后，风烟庾岭头。
休论梅子雨，纔度菊花秋。
翠壁堪横绝，幽亭劝小留。
谋生兄弟拙，一一傍南州。
梁寺丞见示过岭新作
作者：罗愿
朝代：宋

凌晨登郁孤，南走韶阳道。封疆有申画，山川本怀抱。公行度塞岭，残雪故未扫。高情无南北，反谓兹山小。顷来我尝游，亦觉山媚好。前贤困远谪，我辈得幽讨。两崖瞻欲眩，数树攀且绕。想公哦新诗，千骑转林杪。衙冠候颜色，约束军声悄。韶阳古名郡，四十专城早。重华已千岁，苍石在云表。鱼龙舞幽壑，遗韵盖可考。以兹供抚玩，或可荐寿考。公馀亦时饮，未用绝芳醥。行行布恩惠，正直神所保。
梁寺丞见示过岭新作
作者：罗愿
朝代：宋

凌晨登鬰孤，南走韶阳道。
封疆有申画，山川本怀抱。
公行度塞岭，残雪故未扫。
高情无南北，反谓兹山小。
顷来我尝游，亦觉山媚好。
前贤困远谪，我辈得幽讨。
两崖瞻欲眩，数树攀且绕。
想公哦新诗，千骑转林杪。
衙冠候颜色，约束军声悄。
韶阳古名郡，四十专城早。
重华已千岁，苍石在云表。
鱼龙舞幽壑，遗韵盖可攷。
以兹供抚玩，或可荐寿考。
公余亦时饮，未用绝芳醥。
行行布恩惠，正直神所保。
次韵和子澄春祠先圣律诗
作者：罗愿
朝代：宋
体裁：七言律诗

质明帨洗动轻漪，礼殿巍巍百世师。伏几亲瞻古人象，陪祠颇杂汉官仪。诗书自可谋元帅，俎豆何妨示小儿。春服咏归千古意，只今童冠可无诗。
次韵楚觉先见赠
作者：罗愿
朝代：宋
体裁：七言律诗

奏事何能补帝聪，流年早已付天公。旧闻双剑沦波底，忽有三刀入梦中。首出诗文为我贺，多惭忧乐与人同。如君孝友天应报，飞鹤那应久在笼。
次韵酬通判刘兄岳阳楼见怀二首
作者：罗愿
朝代：宋

蓄纳深无际，凭临势易高。青春关气象，白日散风涛。有野张轩乐，何人续楚骚。古来川浸在，閒却汉阴槔。鱼龙掀舞后，渺莽记空庭。地带三苗阔，山传二女灵。客怀光水月，诗笔妙丹青。少作扬雄悔，惟思草一经。
次韵酬通判刘兄岳阳楼见怀二首·其一
作者：罗愿
朝代：宋

蓄纳深无际，凭临势易高。青春关气象，白日散风涛。有野张轩乐，何人续楚骚。古来川浸在，閒却汉阴槔。
次韵酬通判刘兄岳阳楼见怀二首·其一
作者：罗愿
朝代：宋

蓄纳深无际，凭临势易高。
青春关气象，白日散风涛。
有野张轩乐，何人续楚骚。
古来川浸在，閒却汉阴槹。
次韵酬通判刘兄岳阳楼见怀二首·其二
作者：罗愿
朝代：宋
体裁：五言律诗

鱼龙掀舞后，渺莽记空庭。地带三苗阔，山传二女灵。客怀光水月，诗笔妙丹青。少作扬雄悔，惟思草一经。
水调歌头·中秋和施司谏
作者：罗愿
朝代：宋
体裁：词

秋宇净如水，月镜不安台。郁孤高处张乐，语笑脱氛埃。檐外白毫千丈，坐上银河万斛，心境两佳哉。俯仰共清绝，底处著风雷。问天公，邀月姊，愧凡才。婆娑人世，羞见蓬鬓漾金罍。来岁公归何处，照耀彩衣簪橐，禁直且休催。一曲庾江上，千古继韶陔。
水调歌头（中秋和施司谏）
作者：罗愿
朝代：宋

秋宇净如水，月镜不安台。郁孤高处张乐，语笑脱氛埃。檐外白毫千丈，坐上银河万斛，心境两佳哉。俯仰共清绝，底处着风雷。问天公，邀月姊，愧凡才。婆娑人世，羞见蓬鬓漾金罍。来岁公归何处，照耀彩衣簪橐，禁直且休催。一曲庾江上，千古继韶陔。
福州赵侍郎开城西古湖以溉田既成冀得致政丞相福公一临于是有唱和之篇二首
作者：罗愿
朝代：宋

湖边飞盖欲谁同，治行人思旧弱翁。行乐未饶溱水女，咏归应有舞雩童。闽山影浸烟云动，沧海潮连浦溆空。欲识元侯疏凿意，君王勤俭正卑宫。南方春早冻先融，荷锸趋时小异同。要使齐民知水利，亦如前哲变文风。四时镜净登临美，万顷云垂灌溉通。嗟我一麾江汉上，慨然歆叹似南丰。
福州赵侍郎开城西古湖以溉田既成冀得致政丞相福公一临于是有唱和之篇二首·其一
作者：罗愿
朝代：宋
体裁：七言律诗

湖边飞盖欲谁同，治行人思旧弱翁。行乐未饶溱水女，咏归应有舞雩童。闽山影浸烟云动，沧海潮连浦溆空。欲识元侯疏凿意，君王勤俭正卑宫。
福州赵侍郎开城西古湖以溉田既成冀得致政丞相福公一临于是有唱和之篇二首·其二
作者：罗愿
朝代：宋

南方春早冻先融，荷臿趋时小异同。
要使齐民知水利，亦如前哲变文风。
四时镜浄登临美，万顷云垂灌溉通。
嗟我一麾江汉上，慨然歆嘆似南丰。
福州赵侍郎开城西古湖以溉田既成冀得致政丞相福公一临于是有唱和之篇二首·其二
作者：罗愿
朝代：宋

南方春早冻先融，荷锸趋时小异同。要使齐民知水利，亦如前哲变文风。四时镜净登临美，万顷云垂灌溉通。嗟我一麾江汉上，慨然歆叹似南丰。
送新安守陈郎中赴阙
作者：罗愿
朝代：宋

浙水带天邑，于今如涧瀍。
言从发源处，直到行阙前。
使君仪曹郎，省闱早周旋。
一行领辅郡，奏课十郡先。
是时新雨余，纵缆惊号蝉。
长河无六月，解带风中眠。
乌羽动林莽，马门纳云烟。
村村老农出，寒女一笑嫣。
共谈两岁乐，米粮不论钱。
今日见使君，使君正当年。
还能持节来，莫作长弃捐。
再拜不可留，鼓声催发船。
嗟我寄枌社，弟兄辱知怜。
宦游适四方，从公倘非难。
农人寔怀土，欲见无由缘。
唯因足襦袴，长说使君贤。
送新安守陈郎中赴阙
作者：罗愿
朝代：宋

浙水带天邑，于今如涧瀍。言从发源处，直到行阙前。使君仪曹郎，省闱早周旋。一行领辅郡，奏课十郡先。是时新雨馀，纵缆惊号蝉。长河无六月，解带风中眠。乌羽动林莽，马门纳云烟。村村老农出，寒女一笑嫣。共谈两岁乐，米粮不论钱。今日见使君，使君正当年。还能持节来，莫作长弃捐。再拜不可留，鼓声催发船。嗟我寄枌社，弟兄辱知怜。宦游适四方，从公倘非难。农人寔怀土，欲见无由缘。唯因足襦裤，长说使君贤。